
Februari 3, 2018 

www. awemainta.com 
3 www.facebook.com/awemainta 
E3 noticia@awemainta.com 
583-1400 


PRESIDENTE Dl CAFT RAYMOND GRADUS: 

"GOBIERNO TIN UN 
SIMAN PA ENTREGA PLAN 
FINANCIERO Y MESTER 
BIN MEDIDA DEN 2018" 

PG. 03 



KIOSKERONAN A WORDO INTIMIDA Y 
MENASA PA MINISTER OTMAR ODUBER 


Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 

yourjyrotection 
jyartner svnce 1996 

We don’t just say it... 

We Guarantee it ! 




INVEST 
SliCIJUK N.V. 


Phone: (297) 582-7252 
E-mail: insec@setarnet.aw 
Q: @investsecurearuba 


CRUSANDO 
CAYA PEATON 
PERUANO 
ALCANSA 
MORTALMENTE 
NA SAVANETA 

PG. 05 












































































2 


AWEMainta 


Diasabra, 3 Februari 2018 


Ayera mainta, hasta cu menasa di manda Polis pa nan 

K oskeronan a werdo inlimida y 
menasa pa Minister Otmar Oduber 

Atachando comerciante chiquito pa motibo di rencor politico 



FOR di algun dia caba, Minister Ot- 
mar Oduber a bin ta intimida operador- 
nan di kioskonan na Welcome Plaza, 
ya cu e ta di opinion cu esakinan a ser 
otorga durante Gobierno anterior taba- 
ta demisionario. 

Algun di e operadornan a dicidi di busca 
conseho huridico y a aserca e.o. aboga- 
do mr. Chris Lejuez, kende a cuminsa 
na conseha pa no entrega ningun clase 
di yabi na ningun hende. 

E operadornan aki ta huur nan ta huur 
e kioskonan aki, y dicho contractnan a 
wordo firma berdad prome cu cambio di 
Gobierno, pero Minister Otmar Oduber 
ta di opinion cu e proceso no a cana bon 
y kier “distribui” dicho contratonan y a 
declara e contratonan aki no valido. 

Segun abogado Chris Lejuez, Minis- 
ter Otmar Oduber ta di opinion cu tur 
esaki a sosode na momento di cambio 
di Gobierno, pa evita Gobierno nobo 
pa busca su hendenan pa opera e kios- 
konan aki. Nada di esaki ta berdad, se- 
gun e abogado, tin un di e personanan 
aki cu 3 aña pasa, esta na 2015 a haci 
un peticion pa haya un di e kioskonan 


aki y a ripiti su peticion un aña despues. 
E Minister di e tempo ey a bay di acu- 
erdo cu dicho peticion y a duna e de- 
partamento concerni pa traha un huur- 
contract cu e persona aki. Berdad cu a 
tuma hopi tempo prome cu e contract 
aki a keda cla y dicho contract a keda 
cla algun dia prome di cambio di Gobi- 
erno. 

Esaki sigur no lder men cu tur esaki ta 
algo di ultimo ora, y no tabata un caso 
nobo, pero ta data for di algun aña caba. 
Pesey, e abogado a bisa, Otmar Oduber 
awor no kier respeta esaki y a demanda 
pa tur e operadornan entrega nan yabi, 
loke nan a nenga di haci. 

Ayera mainta, Minister di Infrastructura 
Otmar Oduber lo a pidi Polis pa actua 
cu man fuerte pa saca e operadornan for 
di e localidadnan. E accion di ayera, ta 
pone cu sigur algun di e operadornan ald 
lo cuminsa un caso hudicial, den cual lo 
demanda tambe daño y perhuicio. 

MIKE EMAN 

Ora ex Prome Minister Mike Eman a 
ser informa di e accionnan aki, el a in- 


vita tur e operadornan di e kioskonan 
riba Welcome Plaza pa un reunion na 
Cas di Partido. E1 a cuminsa na bisa cu 
awe ta un otro dia penoso y tristo, ora 
di mira con un Minister ta haya ta bon 
pa persigui algun comerciante chiquito 
y humilde. 

Enbez cu Gobierno nobo ta bin tuma 
decisionnan y iniciativanan pa sigui cu 
progreso di e pais ald, pero ta haya ta 
bon pa intimida y persigui comercian- 
tenan chiquito. Pesey Eman a sinta cu 
esnan cu durante ultimo añanan a pasa 
den perspectiva grandi di por realisa nan 
soño y por forma parti di e progreso di 
e isla aki. 

Bao di gobernacion di MEP tabatin un 
persecucion di e kioskeronan, dor di 
muda nan pa tur banda, pero Gobierno 
di AVP a compromete su mes, di con- 
strui un lugar mas decenter y asina a 
traha hopi duro pa realisa e Welcome 
Plaza aki. 

Tur e kioskonan cu tabata otro banda 
di caminda (20) den palo, laga sa cu e 
grupo ald y otronan lo bin na remarca 
pa haya un kiosko nobo, cu a ser con- 
strui na Welcome Plaza. 

Hopi di e decision aki no a ser tuma ora 
cu Gobierno tabata demisionario, pero 
hopi mas prome, segun Mike Eman, y 
pesey e ta lamenta cu e hendenan aki, 
a bira victima di persecucion di e Gobi- 
erno nobo aki, cu ta conoci p’e practica 
aki. 

E kioskeronan a adquiri un derecho, 
kendenan awor lo tin cu entama caso 
hudicial, hayando nan den otro gas- 
tonan pa abogadonan bringa decision di 
Gobierno. 

Gobierno tin hopi cos mas importante 
pa haci, enbes di amarga hende pa mo- 
tibonan di rancor politico, segun Mike 
Eman y e kioskeronan aki por conta cu 
su sosten pa busca nan derecho. 

Presidente di CAft Raymond Gradus: 

"Gobierno tin un siman pa entrega Plan 
Financiero y mester bin medida den 20 7 8 



DURANTE un conferen- 
cia diabierna merdia, CFT 
a duna un relato por medio 
di su presidente Raymond 
Gradus, riba e comber- 
sacionnan c unan a hiba 
durante nan visita na Aru- 
ba. 

Segun expectativa lo cera 
aña 2017 cu un deficit fi- 
nanciero di 3,1% di e PNB. 
Di conformidad cu e Or- 
denansa Nacional tocante 
supervision financiero tem- 
poral di Aruba (LAft) un 
deficit financiero di 0,5% 
di e PNB ta permitibel. Pa 
toch por cumpli cu su ob- 
ligacionnan Aruba a con- 
trae prestamo adicional 
di AWG 130 miyon. Pa 
motibo di esaki e cuota di 
debe lo subi, segun expec- 
tativa, te na 87% di e PNB 
na final di 2017. Tambe na 
2018 ta existi e menasa di 
un desviacion di finansa 
publico. Kiermen, cu ta di 
gran importancia pa mas 
pronto posibel Gobierno 
di Aruba bini cu un plan 
financiero, inclusive cu me- 
dida pa 2018. 

Norma di deficit di Laft 
fuertemente surpasa 
E reportahe di ehecucion di 
e di tres kwartaal di 2017 
ta duna un bista preocu- 


pante. Sector colectivo di 
Aruba tin te y cu e di tres 
kwartaal di 2017 un defi- 
cit provisional di 2,6% di 
e PNB. Esaki ta 2,1% di 
e PNB mas cu e norma di 
deficit legal di 0,5% di e 
PNB pa 2017. Di e nota di 
modificacion den e modi- 
ficacion di presupuesto 
di 2017 ta sali na cla cu e 
deficit pa 2017 a empeora 
den e ultimo lunanan y se- 
gun expectativa lo yega na 
3,1% di e PNB. 

Lolce ta causa e deficit di 
2017 ta, entre otro, e (no-) 
entrada di impuesto de- 
cepcionante di AWG 50 
miyon y e boekmento af 
(ponemento como perdida) 
di e entradanan presupues- 
ta di Refineria di Aruba na 
balor di AWG 73 miyon. 
Pa tal motibo mester a am- 
plia e suma di prestamo cu 
AWG 130 miyon te na un 
suma di AWG 569 miyon. 
Durante 2017 tabata bira 
cada bes mas evidente cu 
lo no tabata posibel mas pa 
Aruba cumpli cu e norma 
di LAft. 

Medida di austeridad ta 
inevitabel for di 2018 

Aruba ta para pa 2018 di- 
lanti di un problema finan- 
ciero enorme. Saliendo for 


di LAft lo mester realisa un 
surplus di 0,5% di e PNB, 
y segun LAft tambe mester 
compensa e deficit di 2017 
completamente na 2018. 
Tambe pasobra den 2018 
no tin e posibilidad di pla- 
ma e compensacion di e 
deficit durante mas aña por 
conclui cu lo no alcansa e 
norma di LAft na 2018. 

Aruba ta reconoce e situa- 
cion financiero precario y 
kier presenta un plan finan- 
ciero rapidamente. Ta nece- 
sario awor pa e medidan- 
an alci cuminsa na 2018, 
surti efecto y forma parti 
di e presupuesto di 2018 
aproba. Tambe despues di 
2018 mester di mas accion 
pa haya un bista di finansa 
publico duradero. Un pak- 
ete cu ta consisti di medida 
di austeridad structural pa 
Aruba ta, pues, inevitabel. 


Ademas di esey lo mester 
fortifica economia na for- 
ma sostenibel. Reapertura 
di e refineria a bolbe haya 
tardansa y na e momento 
aki no ta masha cla ta lcico 
precies ta bay pasa cu e re- 
finaria. 

Bishita di trabou di CAft 

Manera ta custumber du- 
rante e bishitanan di Cole- 
gio na Aruba, a tene comb- 
ersacion cu Gobernador 
suplente, Ministro di Fi- 
nansa, Conseho di Ministro 
y e Comision di Finansa, 
Asunto Economico y Or- 
ganisacion Gubernamental 
di Parlamento. Tambe CAft 
a haci un bishita na Banco 
Central di Aruba y a papia 
cu Controlaria General di 
Aruba. Ademas Colegio a 
laga nan inform’e tocante e 
sistema fiscal di Aruba y e 
reformanan 

Segun Minister Ruiz Maduro 

Minister Bermudez no a 
atende y traha deligente 
riba e petición di SADA 

El a mustra sindicato SADA e trabou cu el 
a bin ta haciendo 



DEN un declaracion ricibi 
for di oficina di Minister di 
Finanza Xiomara Ruiz Mad- 
uro, e ta bisa cu sindicato 
SADA hunto cu varios miem- 
bro a presenta na oficina di 
gobierno. Y cu el a invita e 
Presidente di Sindicato di 
Aduana sr. Edward Maduro 
pa reuni den su oficina. 

Minister Ruiz-Maduro a trece 
dilanti cu e sindicato a bin 
entrega un carta na su per- 
sona. Durante e reunion cu e 
presidente Edward Maduro, e 
mandatario a bisa, el a splica 
e situacion actual. E gobierno 
tin 3 luna den gobernacion y 
berdad na momento cu go- 
bierno nobo a yega, e sindi- 
cato a bini cu e peticion riba 
locual cu ta pendiente, tin un 
protocol cu a wordo firma pa 
e gobierno anterior y e sindi- 
cato tabata kier sa di gobier- 
no nobo con a para cu esaki, 
pa locual ta pagonan cu nan 
mester ricibi. 

Minister Ruiz-Maduro a bisa 
cu el a splica cu na entrada 
den gobierno el a bin haya un 
situacion caminda cu 8 aña 
di informacion digital a wor- 
do kita, cu e consecuencia ta 
con ta cuminsa. 

E1 a manda pidi e departa- 
mentonan di Recurso Hu- 
mano un conseho y informa- 
cion riba locual ta pasando. 


A sigui mustra señor Maduro 
di SADA cu dia 22 di janu- 
ari e conseho a wordo ricibi 
pa gobierno y riba mesun dia 
el a manda e informacion aki 
pa Conseho di Minister pa 
asina esald por wordo atendi. 
E siman aki mes Conseho di 
Minister a atende esaki den 
cual e.o. a manda pidi conse- 
ho di parti Departamento di 
Legislacion y tambe pa splica 
kico ta e problema cu tin cu 
e pago no a wordo haci. Ade- 
mas a pidi e departamento 
pa duna un splicacion tambe 
riba e precedencia cu ta wor- 
do crea ora cu e pago wordo 
duna na esnan cu no ta per- 
sonal di Aduana. E manda- 
tario a sigui amplia cu no ta 
asina cu gobierno no a haci 
un trabao ariba esaki, alcon- 
trario manera cu a yega a at- 
ende cu e asunto aki. 

Mescos cu a splica Maduro 
siman pasa, ora cu el a pidi 
pa por haya un encuentro di 
SADA cu minister, e manda- 
tario a splica cu e siman aki 
lo tabata uno dificil pa moti- 
bo cu mester cera presupues- 
to di pais Aruba cu ta bao di 
supervision. Esaki ta trece 
cun’e cu mester atende cu e 
situacion ald promer. Minis- 
ter Ruiz-Maduro a bisa cu e 
cambionan ta na e Departa- 
mento Legislativo caminda e 
ley y cambionan cu tin mes- 
ter wordo traha riba dje, esta 


e landsbesluit, h.a.m. pa le- 
galisa pa locual ta e pago cu 
nan mester ricibi. 

E procedura legislativo: 

A splica e presidente di SADA 
señor Maduro cu pa locual 
ta e parti legislativo a haya e 
informacion for di gobierno 
anterior dia 7 di november 
y despues di esey, dia 17 di 
november un otro gobierno a 
sinta. 

Despues a bini december y e 
ley aki mester haya su conse- 
ho di Raad van Advies y nan 
tambe ta bay cu reces. ICier- 
men locual ta e parti legislati- 
vo esaki no ta posibel pa keda 
cla pa dia 1 di januari, miran- 
do e situacion. Minister mr. 
Xiomara Ruiz-Maduro a bisa 
di ta comprende e preocupa- 
cion di parti SADA, pasobra 
si bo ta firma un convenant 
na juli 2017 y te cu na no- 
vember e gobierno anterior 
ta manda esaki pa e Departa- 
mento Legislativo. 

“Ad por mira cu gobierno pa 
medio di ex minister Bermu- 
dez no a traha deligente riba 
dje, pero a keda sinta riba 
dje y entregue te na ultimo y 
asina bo no por hay’e na jan- 
uari. Awor gobierno mester 
deal cu e hecho aki.” 


Na final a mustra SADA cu ta 
atendiendo e preocupacion di 
Aduana. 

E mandatario a indica na 
presidente di SADA cu sem- 
per su persona ta dispuesto 
pa papia y cu su persona 
como Minister tin e preocu- 
pacion di SADA halto den 
su agenda, p’esey el a manda 
pidi tur informacion cu tin 
mester y a manda esaki me- 
sun dia pa Conseho di Minis- 
ter pa wordo atendi. 

E mandatario a trece dilanti 
cu el’a mustra e presidente di 
SADA tur e carta- y fechanan 
y locual e mandatario a bin ta 
haciendo riba e preocupacion 
di Aduana. 

E sindicato a bini cu un carta 
y un deadline y a base di e 
carta aki e mandatario lo pa- 
pia cu su conseheronan y lo 
yama un reunion cu Departa- 
mento di Recurso Humano, 
Departamento Legislativo, 
director di Aduana y sindica- 
to SADA pa asina splica locu- 
al a pasa, locual ta pasando 
y locual lo pasa, pa asina tur 
esnan di SADA ta riba mesun 
linea y cu tin cos cu ta tarda 
e proceso, pero e proceso ta 
den caminda asina e manda- 
tario a trece dilanti. 

Cruscmdo 
caya peaton 
Peruano alcansa 
mortalmente na 
Savaneta 


DIABIERNA mainta den careda di 6’or y 
mey, polis ta bay cu urgencia poco pabou di e 
crusada di J.R Autocenter unda cu lo tin un 
accidente hopi grave. 

E Polisnan cu a yega na e sitio y a mira e situ- 
acion di e victima a solicita pa ambulance 
bin cu maximo urgencia. E victima lo a ricibi 
trauma pisa na cabes y esaki tawata sangra 
hopi. 

Despues di un rato nan a bin compronde cu 
e persona lo a wordo alcansa pa un brommer 
y cu e manehador di e brommer tambe ta 
herida. Dos ambulance a bay na e sitio, pero 
lamentablemente pa e peaton mucho mas 
no por a wordo haci y a pidi pa avisa dokter 
y instancianan concerni. Pa 7’or di mainta 
Dokter De Cuba ta constata morto di e pea- 
ton, kende a bira e prome morto di trafico pa 
2018. Ta trata di Luis Alberto Perez Cortes, 
naci na Peru dia 18 februari 1953 y biba na 
Savaneta. 

Segun por a compronde, e fayecido tabatin 
20 aña trahando cu e contratista Clemente 
Oduber. Tur dia ta mir’e ta crusa caminda na 
e sitio ey. Con bini e no a mira e brommer 
bahando, no ta conoci. Tabatin coleganan cu 
a yega na e sitio y a keda den shock di mira 
nan compañero tira riba caminda sangrando 
profusamente. 

E manehador di e brommer a haya basta sla 
na su cara tambe y a wordo transporta cu 
ambulance pa hospital. 

Na famia y coleganan di Luis Alberto Perez 
Cortes ta bay palabranan di condolencia. 



Cumpra 5 caha di Chill y 

haya 3 caha adicional GRATIS! 


Oferta valido pa tempo limita. 

Di acuerdo cu relato mensual di luna di november 201 7 

Bcmco Central a constata cu tin caida 
den entrada di Gobierno 


NA luna di novem- 
ber 2017, entrada di 
Gobierno a suma Afl. 
90.0 miyon, cual ta 
Afl. 13,2 miyon menos 
compara cu e mesun 
luna di e aña anterior. 

Esalci a resulta for di 
bahadanan den tanto 
entrada di impues- 
to (-Afl. 8,1 miyon) 
como entrada no re- 
lata na impuesto (-Afl. 
5,0 miyon), segun e re- 
lato mensual di Banco 
Central pa luna di no- 
vember. 

E caida den entrada 
di impuesto ta relata 
principalmente na 


menos entrada for di 
impuesto riba ganashi 
(-Afl. 20,1 miyon) 
y riba e asina yama 
“ overdrachtsbelasting” 
(-Afl. 2,8 miyon). 

E bahadanan aki a 
wordo parcialmente 
mitiga pa mas entra- 
da for di accijns riba 
gasoline (+Afl. 5,3 
miyon), impuesto riba 
entrada (+Afl. 4,9 mi- 
yon), benta di negoshi 
(B.B.O.) (+Afl. 1,8 
miyon), impuesto riba 
importacion (+Afl. 
1,5 miyon) y impuesto 
riba entrada (+Afl. 1,2 
miyon). 



BO MESTER Dl WASTE BUCKET RESIDENCIAL 
OF COMERCIAL? ^ 


20 yrd 
Big Buekett 


15 yrd 

Junior Bwcket 



IICRfflUI 

RIJSCHOOL NV 

5943263 / 5826732 

Hermusrijschoolnv.com r , 
Sividivi 1-C a O • 


INFLACION 

E nivel general di prijs, 
cu ta wordo midi dor di 
e indice di prijs di con- 
sumo, a registra un ba- 
hada di 0,9 porciento 
den e luna di novem- 
ber 2017, compara cu 
november 2016. 

E contribuyente prin- 
cipal n’e caida aki t’e 
componente “Vivien- 
da”, cual ta debi pri- 
mordialmente na un 
reduccion den prijs di 
electricidad. 

Otro componentenan 
cu tambe a registra 
bahada t’e componen- 
tenan “Recreacion y 
Cultura”, “Mobilario” 
y “Restante Bienes y 
Servicio”. 

Di otro banda, e com- 
ponentenan “Trans- 
porte”, “Educacion”, y 
“Restaurant y Hotel” 
a registra un subida. 
Si exclui e componen- 
tenan di cuminda y 
energia for di e indice 
di prijs di consumo, 
inflacion a mustra un 
aumento di 0,1 por- 


ciento compara cu no- 
vember 2016. 

Pa loke ta trata e pro- 
medio anual di e tasa 
di inflacion, esaki a 
baha di 0,4 porciento 
na october 2017, pa 
0,5 porciento na no- 
vember 2017. 

TURISMO 

Na november 2017, e 
cantidad di turista a 
registra 86.064 bishi- 
tante, cu ta 7.442 
bishitante ( + 9,5 por- 
ciento) mas cu na no- 
vember 2016. 

E crecemento aki a re- 
sulta principalmente 
dor di un expansion 
den e mercado Norte 
Americano di 7.958 
bishitante (+15,1 por- 
ciento), cual a wordo 
parcialmente mitiga 
pa un reduccion den e 
mercado Latino Amer- 
icano di 879 bishitante 
(-5.7 porciento). 

E subida den e merca- 
do Norte Americano a 
resulta principalmente 
dor di mas bishitante 


for di Merca ( + 7.6231 
bishitante of +15,4 
porciento). 

E caida den e mer- 
cado Latino Ameri- 
cano a wordo causa 
primordialmente pa 
menos bishitante for 
di Venezuela (-1.375 
bishitante of -17,0 
porciento), parcial- 
mente mitiga pa sub- 
idanan den bishitante 
for di Brazil (+465 
bishitante of +43,3 
porciento), Argentina 
(+269 bishitante of 
+ 19,2 porciento) y 
Colombia (+241 bish- 
itante of +10,8 por- 
ciento). 

E cantidad di turista 
crucero a registra un 
crecemento di 26.416 
bishitante of 33,9 por- 
ciento te na 104.242 
bishitante na novem- 
ber 2017, compara cu 
november 2016. 

E cantidad di barconan 
a expande for di 38 na 
november 2016 pa 51 
na november 2017. 


Inval na Caya Danza 

DESPUES di un investigacion cu a bin ta haciendo, autoridadnan a 
prepara y a ehecuta un inval diabierna madruga den un cas na Caya Dan- 
za. Segun un informacion oficial cu a wordo suministra door di vocero 
policial Lito Lacle, durante e entrada hudicial ald a haya arma di candela 
y bastante municion. Un persona di inicial M., kende ta biba na e cas, a 
wordo deteni pa mas investigacion. Cuerpo Policial ta masha agradecido 
na pueblo cu ta coopera cu nan cu tipnan balioso y cual ta conduci na tipo 
di entradanan hudicial manera esaki. Debi na e investivgacion no por di- 
vulga mucho informacion di e caso ald, por ehempel cu kico e ta relaciona 
y nacionalidad di e persona. 




















Diasabra, 3 Februari 2018 


AWEMainta 


7 


Corte a ordena pa laga Island Watersport sigui haci 
su trabou te ora decision den bodemprocedure 


E maneho cu a bini 
cune di repente di 
Cero Tolerancia ban- 
da di beachnan, no 
a wordo ehecita di e 
miho forma. E mo- 
tibo ta cu den algun 
caso a yega ranca ma- 
terial y e consecuen- 
cia ta cu sigur un di 
e companiana n a di- 
cidi di bay Corte. 

E compania Island 
Watersport N.V Di 
Philip Merryweather 
ta existi desde 1992 
caba y tin tres dife- 
rente localidad pa 
haci negoshi: Eagle 
Beach, dilanti RIU 
Hotels y Marriott 
Hotel. Dia 1 di febru- 
ari 2018 e compania 
a demanda Gobierno 
den un caso sumario 
na Corte, despues 
cu a benta su kiosco 
abou y move for di e 
sitio. E1 a pidi Hues 
pa prohibi Gobierno 
pa stroba nan op- 
eracion, te ora Corte 
den Prome Instancia 
tuma un decision. A 
pidi Corte impone 
un “dwangsom” di 1 
miyon florin, si Go- 
bierno no cumpli. 

Tur esaki pendiente e 
caso mes cu lo mes- 
ter wordo trata den 
un procedura mas 
largo, unda cu nan 


ta wordo representa 
pa Abogado mr. Da- 
vid Kock. Den e caso 
sumario el a pidi pa 
Corte impone un 
“ordemaatregel” di 
no menos cu 250 mil 
florin, den caso cu 
stroba su operacion 
den e proceso di e 
caso ainda. Teniendo 
cuenta cu di dia 21 
di januari 2018, ya 
Gobierno a manda 
un carta pa e com- 
pania instruyendo 
nan pa desaloha 
e luga inmediata- 
mente, cu a dicidi 
mesora pa bay di 
acuerdo cu e “orde- 
maatregel”. 

E motibo cu Hues 
a haya ta necesario 
pa duna un decision 
di inmediato tambe 
ta pasobra e Abo- 
gado a mustra loke 
cu a pasa siman pasa 
unda cu den team ta 
pasa kita tur cos for 
di banda di beach 
cu nan ta bisa no ta 
cumpli cu e reglanan. 
Hues a dicidi pa pro- 
hibi Gobierno di kita 
e lciosco na altura di 
Marriott Hotel of di 
stroba e compania di 
opera den tur trank- 
ilidad eynan. Tur 
esaki pendiente pa 
tratamento di e caso 



sumario. Hues a im- 
pone un “dwang- 
som” di 100 mil 
florin pa dia of 
parti di cada dia 
cu Gobierno no 
cumpli cu e “or- 
demaatregel” aki. 


P,0. Box 1017 r Ofanj esta d Ç 
info^arubatsaxom 
www.arubatsa.com 


ATSA A HOST SU NEW YEAR’S CELEBRATION 
DINNER NA WHITE MODERN CUISINE 


Directiva di Aruba Timeshare Association (ATSA) a tene nan prome actividad 
di 2018 hunto cu su miembronan. E actvidad, cual ta un New Year’s Dinner cu 
e aña aki a tuma lugar na White Modern Cuisine na Gold Coast, tabata exitoso, 
unda cu e miembronan presente por a network cu otro. Cada luna Aruba 
Timeshare Association (ATSA) tin nan reunion, unda cu ta haci diferente 
presentacion p’e miembronan di e asociacion. 

Timesharing na Aruba ta hunga un roll hopi importante mirando cu casi 40% di 
Aruba su total hotel unit’s inventory ta consisti di timeshare units. Danki na e 
inventory aki y e high occupancies di e 16 timeshare resorts riba nos isla, nos 
por boost un occupancy consistente full aña, cual ta envidia cu otro isla nan den 
Caribe tin riba nos. 



ATSA 




E miembronan presente na e dinner a ricibi un snapshot di kiko nan por spera 
di ATSA durante 2018. Un di e proyecto nan cu ATSA lo presenta durante 2018 
ta resultado di un estudio conduci den partnership cu Universidad di Aruba, 
ATA y Central Bank of Aruba cual ta titula Economic Impact of Timeshare 
Industry in Aruba. Esaki lo keda presenta durante luna di February door di 
Professor Robin DiPietro di University of South Carolina, asina Ursell Arends, 
President di ATSA a indica. Tur luna ATSA tin reunion cu su miembro nan. 
“Nos lo sigui tur luna cu nos reunion nan”, asina el a indica. Ta haci e 
reunionnan aki pa 2 motibo, cual e prome ta pa duna informacionnan di 
topiconan cu tin effecto riba nos industria. E di dos motibo ta p’e oportunidad 
di networking, di cual e miembronan por interact cu otro y intercambia ideas. 


Nos kier a gradici Sra. Rona Coster di Marketing Plus cu su magazine Aruba to 
the Beach and Beyond cual ta un partner strategico importante pa ATSA. 
Alavez nos kier a gradici tur nos miembro nan cu semper ta support y contribui 
pa asina hasi tur evento di ATSA, exitoso. 



www.arubatsa.com 

Filomena College 
Mavo cu parkeerplaats 
pa Parada di luz, 
San Nicolas 



MANERA custumber Filomena Col- 
lege Mavo na San Nicolas lo tin su par- 
keerplaats disponibel pa esnan cu ta bay 
Parada di Luz, diahuebs 8 di februari 
2018. 

For di 6:00 pm por laga e auto den man 
di maestro nan voluntario cu ta guia e 
anochi. E prijs ta 15 florin pa cada auto. 
E auto lo ta ser bon cuida te na final! 

Por pasa paga riba dianan di scol desde 
diamars 6 di februari, na Filomena Col- 
lege Mavo, Weg Seroe Preto 4. E cu- 
ponan ta limita y como tal esun cu bini 
prome ta bebe limpi. 



Colegio Arubano tin un reto 
pa haya docente remplasante 
pa e materia Economia 


NO ta facil pa haya docente 
remplasante cu ta capacita pa 
duna les den examenldas. Na no- 
vember ora cu un docente a bira 
malo, Colegio no a para keto y 
mesora a saca un anuncio den 
corant. Esaki no tabata tin resul- 
tado. Tambe nos a tuma contacto 
cu diferente scol, pensionado, 
Examenbureau y Inspectie. 

Manera nos a anuncia na co- 
mienso di aña escolar, Colegio 
kier enfoca riba e cosnan posi- 
tivo. Colegio ta den deliberacion 
cu tur stakeholders tocante plan- 
nan pa mehoracion. 

Nos tin un bon relacion cu Direc- 
tie Onderwijs, Inspectie y Minis- 
ter. Mas cu claro, tambe cu nos 
alumno-, mayor- y docentenan. 
Den enseñasa, e unico manera pa 
traha, ta pa medio di colabora un 
cu otro, y pa haci esaki e relacion 
mester ta bon cu tur partido. 

Den e reto pa haya docente di 
Economia nos por a experencia 
con colaboracion cu otro ta tra- 
ha. Via CSN nos a haya contacto 
cu docente pa yuda nos, pero no 
tabata posibel pa pone tur les 
den siman. P’esey a bin cu e op- 
cion pa duna les riba diasabra. 
Tambe nos a ofrece e alumnonan, 
5 biaha pa siman les, en bes di 4 
biaha y nos a adapta e SE-stof. 

Tur esaki tabata prome cu e alum- 
nonan a bay Minister. E diasabra 
tabata un problema pa e alumo- 
nan pero na niun momento nan a 
bin papia esaki cu Schoolleiding, 
locual nos ta lamenta. 


Di otro banda nos ta contento cu 
despues di esaki nos por a papia 
cu e alumnonan y scucha nan, y 
mustra nan cu nos porta semper 
ta habri. 

Nos ta contento cu nos relacion 
cu Minister ta bon y prueba di 
esaki ta, cu ora Minister a scucha 
e alumnonan, el a tuma contacto 
mesora cu scol. E manera di tra- 
ha aki nos ta aplaudi y ta spera 
di sigui traha asina den futuro. 
Un citado di Mattie Stepanek ta 
bisa asina: “Unity is strength ... 
when there is teamwork and col- 
laboration, wonderful things can 
be achieved.” 

Pa awo nos por a soluciona e 
problema pa examenldas. Cole- 
gio Arubano kier enfatisa, cu nos 
meta ta pa tur alumno caba scol 
cu nan diploma. 

Tambe na Colegio Arubano nos 
a realisa nos proyecto di digitali- 
sacion den Ciclo Basico 1, cu ta 
canando hopi bon, y pa otro aña 
escolar lo sigui pa Ciclo Basico 2. 
Esaki ta tambe den liña di loke 
Minister ta promove: ‘mas mane- 
ra innovativo den enseñansa’. 
Claro, tur cos den fase y segun cu 
nos por maneha. 

Colegio tambe ta trahando cu 
proyectonan di intercambio cu 
scol na Hulanda, cu ta ofrece nos 
muchanan un tremendo experen- 
cia. Pa haci e proyectonan aki po- 
sibel, e alumnonan lo acerca co- 
munidad pa coopera cu yudansa 
financiero. Di awo caba Colegio 
kier gradici tur cu ta yuda den 
esaki. 

Pa Prome Minister Evelyn Wever Croes Reunion di orientacion a laga un bon impresion cerca IMF 


"Nan ta contento cu cifranan y plannan realistico 
di Gobierno pa nos situacion financiero" 


DEN Conferencia 
di Prensa di Gobier- 
no di Aruba, Prome 
Minister Evelyn 
Wever-Croes a duna 
un recapitulacion di 
e bishita di IMF di 
diaranson ultimo. Es- 
aki tawata un bishita 
orientativo pa cera 
conoci cu e gobierno 
nobo y su vision. 

Prome Minister a 
indica cu esaki no 
tawata un bishita di e 
‘Article IV Consulta- 
tion Mission” cua ta 
wordo teni cada pasa 
dos aña y cu lo tuma 
luga e aña venidero. 

E mandatario ta 
elabora riba e punto 
aki na e siguiente 
manera: 

“Den e reunion cu 
IMF, nos a trece di- 
lanti e situacion fi- 
nanciero hopi desas- 
troso cu nos a haya 
pais Aruba aden na 
unda nos no a haya 
cifranan corecto. 

Te despues di e eval- 
uacionnan y “quick 
scan” cu a wordo 
haci, nos a logra haya 
cifranan corecto y a 
base di esaki nos ta 


preparando e plan fi- 
nanciero con pa yega 
bek riba e caminda 
indica y corecto. Mi 
por bisa cu tur e pun- 
tonan cu nos a pre- 
senta a cay bon cerca 
IMF na unda di nan 
banda nan a mustra 
comprension y a fe- 
licita nos tambe pa 
e vision di Gobierno 
cu nan ta haya ta re- 
alistico. “ 

E mandatario a bisa 
tambe cu IMF a ex- 
presa tambe cu na 
mas di un ocasion 
nan tabatin diferen- 
cia di opinion cu e 
gobierno anterior 
riba nan vision ireal- 
istico cu a hinca nos 
pais den hopi prob- 
lema financiero. Pero 
awo si nan ta sinti 
cu nan ta riba me- 
sun linea di locual 
cu Gobierno a papia 
cu nan. Aunke cu ai- 
nda Gobierno no a 
keda cla cu tur deta- 
ye, “nos ta trahando 
duro pa asina cu nos 
lceda cla cu esaki nos 
informa IMF”. 

Prome Minister Eve- 
lyn Wever-Croes a in- 
dica cu e reunionnan 



cu IMF al igual cu union cu IMF aki confiansa y speran- 
e combersacionnan hopi bon, cu un tono sa cu nos lo yega na 
cu CAFT y cu Gobi- positivo cu ta trece un solucion”, Prome 
erno Hulandes riba espacio pa Minister ta bisa. 

e tema financiero ta t i n 
bayendo den un bon 
direccion. 

“Ta remarcabel cu tur 
ta sinti e positivismo, 
e gana y confi- 
ansa cu tin 
atrobe pa- 
sobra Go- 
bierno di 
Aruba ta 
papiando 
e berdad 
y ta treci- 
endo e 
cifranan 
y plannan 
realistico 
padilanti. Mi 
ta considera 
e prome re- 



6 **AWiMainta 

Corant AWEMainta ta busca un 

Layout Designer 


Pa aplica manda bo CV na: 

Lissenne@awemainta.com 


Si bo ta un persona cu 
Tin experiencia den InDesign, Photoshop, lllustrator 

- Ta Creativo 

- Tin iniciativa propio 

- Por traha den team 

- Por traha anochi 

- Por traha bon bou presion 

- Mester tin su transporte propio 


n, U S " 


Clnep hoben di BYOF ta 
na Aruba 

Parlamentario di AVP Jennifer Arends-Reyes 

Te ainda no a presenta na Parlamento si lo 
mantene e planan concreto pa 2018 pa cu turismo 


Segun Parlamentario di AVP, sra Jen- 
nifer Arends-Reyes, lcende a fungi 
varios aña como Presidente di Comis- 
ion di Turismo pa Parlamento di Aru- 
ba, a duna di conoce cu nos ta den 
luna di februari 2018 y ainda Parla- 
mento no a ricibi un presentacion to- 
cante turismo y especialmente riba e 
pregunta si lo mantene e planan pa 
2018 di ATA. 

ATA a presenta su Corporate & Bud- 
get Plan pa 2018 prome cu eleccion 
y den dj’e nan tin un presupuesto di 
mas o menos 100 miyon florin pa 
traha cun’e den 2018. Fuera di tin un 
Emergency Fund cu ta na 22 miyon 
florin. 

ATA Y VERREKENING 
CU FINANCIÉN 

Por a tuma nota cu te ainda ta ser 
menciona den medionan di comu- 
nicacion cu Gobierno anterior no a 
paga ATA 22 miyon cu mester a caba 
di paga den 2017 na tempo, siendo 
cu a conta mitar storia, cu en reali- 
dad no ta Gobierno directamente, 
pero ta Financién t’e profesionalnan 
cu ta verreken tur suma p’e cashflow 
di pais no pega. 

Sra. Arends-Reyes a comprende cu 
ATA tambe tabatin algun suma pen- 
diente pa Financién y ta eynan a ver- 
reken y na final a duna ATA e dife- 
rencia. 

CRITICA RIBA ATA 

Ta bon pa corda cu tanto añanan an- 
terior como tambe durante e ultimo 
campaña electoral e Minister actual, 


Dangui Oduber su palabranan liter- 
almente tabata cu ATA su maneho 
tabata ineficiente, pueblo no a wak e 
placa cu a ser inverti pa mercadeo di 
Pais Aruba, y puntra ta ken lo ta re- 
sponsabel p’e maneho ineficiente, si 
t’e Minister anterior of e Directora. 

E atakenan aki directamente riba e 
entidad di ATA, no tabata husto mi- 
rando cu den tempo bon y menos 
bon a yuda contribui grandemente 
pa nos tourism receipt a yega casi 3 
biyon, segun Jennifer Arends Reyes. 

Siendo cu anteriormente no tabata 
yega ni serca di e suma aki. A prim- 
inti cu si vota p’e actual Minister lo 
bin cambio drastico pa cu e maneho 
di ATA y ta netamente pesey ta im- 
portante pa Parlamento keda na al- 
tura di tur e desaroyonan. 

SUR AMERICA 

Fuera di e preocupacion anterior- 
mente menciona locual cu ta keda 
un punto di atencion t’e region Cari- 
bense y Sur America. 

N’e momentonan aki Aruba a conoce 
un embargo di parti di Venezuela cu 
p.e. pa december 2017 a representa 
9% di e 18% di nos mercado di Sur 
America y tin varios aerolinea cu 
ta conecta paisnan den region Cari- 
bense cu ta experienciando dificultad 
of cu ta grounded. 

Lo ta interesante pa sa kico t’e plan 
pa cu Sur America mirando cu ta in- 
verti basta fondo di mercadeo p’e re- 
gion aki. 

Si kita Venezuela di e panorama e 



otro destinacionan di Sur America 
hunto no ta yega mas cu 10% di e 
marketshare, segun Parlamentario di 
AVP. 

Mester percura pa Aruba keda com- 
petitivo, acesibel y haci mayor es- 
fuerso pa percura pa Aruba no sufri 
di e circumstancianan alci mirando 
cu nos tin un dependencia asina hal- 
to riba turismo. 

CIFRAS DI CENTRALE BANIC 

E Revpar cu ta un di e indicadornan 
fuerte pa nos calidad di destinacion 
n’e momentonan aki ta na 263.44 
USD, siendo cu p.e. esun di Corsow 
ta na 100 USD. 

Ta un hecho cu bou di maneho di 
ATA y partido AVP, e REVPAR a au- 
menta substancialmente te yega den 
topnan di Caribe. 

E contribucion di turismo p’e di dos 
kwartal di 2017 cu t’e tourism re- 
ceipts, locual ta drenta como entrada 
a aumenta cu 6.3% compara cu 2016 
cu a yega na un suma di 712.9 miyon 
florin compara cu 670.8 miyon florin 
na 2016, sra, Jennifer Arends-Reyes 
a termina bisando. 

DIAHUEBS atardi den careda di 6:15 po- 
lis a wordo pidi na algun apartamento situa 
na Tamarijn. Na e sitio un auto lo a yega y a 
baha un persona y move mesora. E persona 
laga atras tawata for di conocimento. 

Na yegada di patruya di Santa Cruz, nan a 
wordo informa cu e persona ariba vloer lo a 
bebe un pilder. Ki sorto di pilder, no ta con- 
oci. Mesora agentenan a pidi pa un ambu- 
lance cu urgencia, pa motibo cu e persona 
tawata lceda bati y scuma.Ambulance algun 
minuut despues a yega na e sitio. 

Na e sitio nan a bay pa pone ariba e stretch- 
er y por a wak cu el a sak den otro. Por a 
wak un agente a papia algo cune, indicando 
cu elo a bin bek un rato na tino. Despues 
paramediconan a pone den ambulance pa e 
wordo hiba hospitaal. Polis a lceda na e sitio 
pa haya mas informacion di e caso aki. 



ALERTA PA CAMBIO Dl RUTA 
CAYA PUNTA BRABO / ! \ 


Atencion pueblo di Aruba y tur automobilista, patient y 
bishitante di Dr. Horacio Oduber Hospital y consultorionan di 
dokter. Entrante dialuna 5 di februari 2018 pa 9’or di mainta lo 
bay cera e caminda di Caya Punta Brabo pa raspa y despues 
asfalta. Duracion di trabou lo ta 1 siman. 


Ruta y desviacion lo keda indica cu borchi y baricada di aviso. 

Greg Peterson, Aruba Birdlife Conservation 

Daño causa na un 
Wetland tin consecuencia 
pa otro sistemanan tambe 


f 






WETLANDS tin un rol hopi im- 
portante pa parhanan alci na Aruba, 
pa cual a tene entrevista cu ing. Greg 
Peterson di Aruba Birdlife Conser- 
vation pa conta di e importancia di 
Wetlands. 

“Nos economia a base di fosfaat a bin 
dor di e ‘waste’ di e parhanan. Nos ta 
un Pais cu tin cantidad di nomber di 
parhanan tur caminda den nos siste- 
ma geografico manera Parkietenbos, 
Sero Theishi y Sero Patrishi. 

E Wetlands den e henter e proceso 
aki tin e rol primordial pa bida di 
parhanan di Aruba mes, pero tam- 
be p’esnan migratorio cu ta bin nos 
Pais”. 

Greg Peterson ta splica cu Aruba tin 
tres sistema di migracion di parha, 
esta, Noord-Zuid di e continente 
Mericano, unda cu ora cu tin Winter 
na Noord e parhanan ta bin Zuid. 
Tambe e parhanan di laman “Booby” 
ta bin Aruba, pa cual Aruba t’e unico 


Pais unda cu tin 10 diferente tipo di 
Booby cu ta pone webo y haya baby 
riba un isla hopi chikito. 

Tambe tin e migracion paralelo en- 
tre Aruba Colombia y Venezuela. E 
sistema cu awacero ta cay na nos Pais 
ta conecta cu henter e sistema di mi- 
gracion di parhanan. 

Ora cu e parhanan cuminsa sali for di 
Noord America bin abou, ta net tem- 
porada di augustus/september ora cu 
awacero ta cuminsa cay na Aruba. 

Na momento cu nan ta bayendo bek 
Noord na april/mei, e secura a cum- 
insa drenta belc na Aruba. Pues di e 
forma aki por ilustra cu henter nos 
sistema di awacero ta conecta inter- 
nacionalmente. 

Wetlands ta interconecta, pues si cau- 
sa daño na un di nan esaki ta causa 
daño na un otro y consecuentemente 
na otro sistemanan tambe manera, 
nos piscadornan cu ta depende di nos 
mangel y e rifnan pa por haya pisca. 


Ta causa daño tambe na nos turis- 
mo, pa loke t’e actividad di duilc y 
turistanan cu ta bin nos isla pa landa 
etc. como cu e coralnan lo muri. 

Concluyendo,sr. Greg Peterson a bisa: 
‘Si kier yuda nos economia, mester 
percura cu nos wetlands ta bon pro- 
teha. P’e motibo aki tambe a bin cu 
proposicion pa proteccion di 16 area 
na Aruba. 21 Miembro di Parlamen- 
to a bay di acuerdo pa proteha e ar- 
eanan aki. 

Despues a bin cu un accion di firma 
cu 12 mil hende a firma cual ta ni- 
fica hopi. Ta contento cu ta mira den 
medionan di comunicacion cu mas 
articulonan ta sali di Ministerio en- 
carga cu Medio Ambiente y Depar- 
tamento di Naturalesa y Medio Am- 
biente pa conscientisa comunidad di 
nos Wetlands. 

Pasobra mas area wordo proteha, es- 
alci lo mehora e calidad di e areanan 
aki p’e proximo generacionnan y bi- 
enestar di nos Pais. 

Sra.Olinda Rasmijn di StimAruba 

"Nos mester bay bek na haci 
uzo di nos naturalesa 


DEN conexion cu Dia Mundial di 
Wetland y e serie di entrevista cu 
Ministerio di Infrastructura y Medio 
Ambiente a tene cu diferente persona 
cu di un of otro forma ta relaciona cu 
e topico, a entrevista ambientalista di 
StimAruba, sra. Olinda Rasmijn. 

Sra. Rasmijn a amplia riba e e falta di 
conscientisacion cu tin actualmente 
pa diferente uzo y balor di wetlands 
p’e ser humano. 

“Vegetacion Coastal ta importante, 
pasobra na cant’i lama ta haya cu 
diferente pisca chikito ta bay sconde 
den e reis di e matanan. 

Tambe ta hay barbulet y yerbenan 


cu por come por ehempel cu ta sola- 
mente presente n’e sitionan aki. 

Sra. Olinda Rasmijn ta splica cu esaki 
kisas ta zona straño na Aruba, pero e 
ta normal na otro paisnan unda cu 
hende ta biba mas tanto cant’i awa. 
Den wetlands di awa dushi ta haya 
pisca cual na diferente ocasion ta 
mira cu hende ta bay pisca. Tambe 
ta haya piscanan na otro wetlands cu 
antes tabata wordo uza como haas 
pa pisca y e yerbenan tambe tabata 
wordo uza pa pisca. 

Antes hende no tabata cumpra tanto 
cos, sinembargo tabata haci uzo di 
locual cu tabata disponibel di natu- 



ralesa. 


Na Aruba falta hopi conscientisacion 
ainda pa lolce ta Wetlands y e impor- 
tancia di Vegetacion Coastal, conse- 
cuentemente hopi di e matanan aki 
a wordo destrui y mester wordo dre- 
cha. 

Nos mester bay bek na haci uzo di 
nos naturalesa y tambe cuida nos na- 
turalesa, sra. Olinda Rasmijn a en- 
fatisa. 


Shahayra Croes, PR na Departamento di Naturalesa y Medio Ambiente (DNM) 

Meta ta pa pronto amplia lista di Wetlands proteha na Aruba 


DEPARTAMENTO di Naturale- 
sa y Medio Ambiente ta enfoca riba 
proteccion y conscientisacion pa loke 
ta preservacion di nos areanan im- 
portante, nos wetlands cu ta conoci 
tambe bou di e nomber di nos bahi- 
anan. 

DNM ta traha cu observacion di 
dianan di conscientisacion mundi- 
almente, pa cual e World Wetlands 
Day t’e prome fecha di enfoke p’e 
aña alci. 

Nos kier enfoca riba e mantencion di 
e areanan limpi, pasobra manera cu 
ta conoci, awa por trece hopi sushe- 
dad cu ne, pero tambe hende cu ta 
frecuenta e areanan aki pa recrea of 
relaha. 


Ta haci peticion na henter comuni- 
dad pa tene e areanan aki limpi pa 
nos mantene un marina saludabel 
y pa por gosa di e areanan alci den 
futuro tambe, sra. Shahayra Croes a 
splica. 

Tin varios bahia rond Aruba cual ta 
wordo frecuenta pa piscador y hen- 
denan cu ta cana, pisca y/of observa 
naturalesa. 

Tambe tin hopi proyecto y cas gen- 
eralmente rond di bahianan cual ta 
ilustra e conexion cu tin entre bahia 
y urbanisacion, p’e motibo aki ta im- 
portante pa proteha e areanan aki. 

Pa loke ta proteccion, DNM ta canan- 
do hunto cu e NGO’s nan pa bishita 
e areanan conoci como Wetlands, pa 



cual tin cu lo wordo proteha pronto. 
Sinembargo no ta tur ta riba e lista 
di proteccion ainda, pero e meta ta 
pa proteha tur e areanan alci cu ta 
importante pa Aruba, sra. Shahayra 
Croes a conclui. 

Carl Quant, Marketing 8t Comunications 
Manager na Parke Nacional Arikok 



CU traspaso di Spaans Lagoen bou 
maneho di Parlce Nacional, e area lo 
haya atencion mereci 
Esalci t’e prome aña cu Parlce ta cel- 
ebra Dia Mundial di Wetlands den 
conexion cu e traspaso cu a tuma 
lugar aña pasa di Spaans Lagoen, bou 
di e maneho di Parlce Arikok. 

Esalci ta hopi importante conside- 
rando cu for di aña 1980 e area aki a 
wordo declara como un ‘Ramsar Ge- 
bied’. Cu e traspaso aki e area lo wor- 
do duna bek e atencion cu e merece, 
sr. Quant a enfatisa. 

E aña aki a lansa un plan di maneho 
p’e area di Spaans Lagoen caminda 
cu tin 6 punto di atencion cu kier 
mira. E puntonan primordial t’e bio- 
diversidad cu tin den e area y tur in- 


formacion cu por ricibi encuanto e 
flora y fauna. 

Mensahe di Parlce ta pa comunidad 
bira mas consciente di e area aki cu 
ta contribui hopi na nos flora y fauna 
y pa tene consideracion riba e impac- 
to cu nos tin riba e area. 

Riba Website di Parlce, por mira e 
plan di maneho cu tin informacion di 
tur e aspectonan di Spaans Lagoen. 

Gian Nunes/ Research & Conser- 
vation Manager 

Spaans Lagoen tin diferente funcion 
manera como colecta di awa, cu ta 
percura pa cas y camindanan no-in- 
unda. Banda di esaki e ta un cuna di 
bida, tin hopi diferente parha y pis- 
canan cu ta reproduci den e areanan 
aki. 

Arikok su Rangers ta concoe e area 


hopi bon y ta percura pa controla e 
area di Spaans Lagoen y ta avisa di 
cualkier actividad cu por trece e area 
na peliger. 

Sietske van der Wal/ Conservation 
Education Manager 

Considerando tur e informacion pre- 
senta di e balor di wetlands, e no ta 
keda na Parke so pa proteha e are- 
anan aki, sino na nos tur como bon 
ciudadano mester por ta consciente y 
brinda e proteccion. 

Ta hopi tipo di bida tin den nos wet- 
lands, cu ta core peliger si no pro- 
teha e areanan aki. Sin menciona e 
turistanan tambe cu ta bishita nos 
isla en busca di naturalesa, cu tambe 
ta core riesgo si esakinan no wordo 
proteha. 

Sr. Robert Kock, Consehero Ministerio di Infrastructura y Medio Ambiente 

# Comunidad por yuda proteha nos wetlands dor 
di stroba e areanan aki menos cu ta posibel' 


WETLANDS ta areanan cu ta sea 
permanentemente bou di awa of arean- 
an cu temporalmente a base di e tempo- 
rada ta bou di awa. 

Pues areanan cu tin hopi awa y unda cu 
tin mata cu tin biodiversidad hopi halto 
ta areanan cu ta wordo considera como 
wetlands, Robert Koclc di Ministerio 
di Infrastructua y Medio Ambiente ta 
splica. 

EHEMPEL DI WETLAND 

Spaans Lagoen cu recientemente a wor- 
do reconoci y proteha a base di Ramsar 
cu t’e tratado pa proteha wetlands mun- 
dialmente, ta ehempel di un wetland 
conoci na Aruba. Tambe tin Bubali Plas, 
diferente saliña, y tur areanan unda cu 
tin mangrove. 

Wetlands ta conoci pa tin biodiversidad 


hopi halto, diferente mata, diferente 
bestia y tambe ta areanan conoci pa 
diferente bestia pone neishi, pone webo 
of broei. 

Pa loke t’e mangrove nan, ora cu awa 
yobe hopi awa ta core bay bek laman, 
hibando hopi tera y santo. Mangrove- 
nan ta yuda pa filtra esaki pa ora e awa 
pasa e ta mas limpi y alabes ta yuda 
proteha e coralnan tambe. 

Locual cu nos comunidad por yuda 
cune pa proteha nos wetlands ta dor di 
evita cu ta stroba e areanan aki. 

Por bishita nan na un manera pasivo 
pa no stroba e bestianan, laga e matan- 
an intacto y dor di tene Aruba limpi. 
Manera cu a menciona, ora cu awa yobe 
esakinan tin chens di laba bay den lama 


y den nos wetlands, causando daño. 
Pues, ta importante pa comunidad ta 
consciente di unda ta wetlands anto e 
importancia cu nan tin, sr. Robert Kock 
a termina bisando. 



Reconocimento pa Radio BoGuia 



E emisora Radio Bo Guia 88.9FM 
na november ultimo a cumpli 20 aña 
di existencia. Desde su lansamento 
como radio emisora cu e frecuencia 
88.9FM, e ta un emisora conoci pa 
ta sostene nos cultura na prome luga. 
Anualmente un cantidad di produc- 
cionnan musical ta wordo produci 


localmente durante e.o. Dia di Beti- 
co, Dia di Himno y Bandera y otro 
ocasionnan, si esakinan no wordo 
promovi nan ta disparce, pero radio 
Bo Guia a bin ta promoviendo nos 
produccionnan musical local diaria- 
mente den nan programacion radial. 
Durante un ocasion special Minis- 


ter señora mr. Xiomara Ruiz-Maduro 
den nomber di Gobierno di Aruba a 
haci entrega di un reconocimento na 
Radio Bo Guia pa nan aporte na en- 
grandece nos cultura Arubano. 
Henter e staff di Bo Guia tabata pre- 
sente na momento cu Minister Ruiz- 
Maduro a haci e entrega di e recon- 
ocimento, cual a wordo ricibi pa 
señora Miriam “Mimi” Rosel-Kool- 
man, lcende den nomber di e famia di 
Bo Guia a gradici Gobierno di Aruba 
y muy enparticular Minister Ruiz- 
Maduro pa e reconocimento, cual 
sigur ta wordo aprecia grandemente 
y ta un estimulo pa sigui aporta y en- 
grandece nos cultura. 

E reconocemento aki ta den cuadro 
di e maneho di Minister di Cultura 
pa sigui motiva y stimula esnan cu 
ta aporta na promove, sostene y en- 
grandece nos cultura Arubano. 

Rocco Tjon MBA ta señala: 

Mester tin daridad riba 
responsabilidad entre Minister 
di Husticia y Alto Comisario 

Na KIAtambe tin problema pa motibo no tin mando nobo 


DURANTE ultimo rueda di prensa 
di fraccion MEP, lider di fraccion, sr. 
Rocco Tjon, a tuma su turno pa pa- 
pia riba un tema cu actualmente ta 
haña hopi atencion, esta Husticia. 
Manera sr. Rocco Tjon a remarca, e 
tema alci tabata uno hopi papia du- 
rante campaña y ta forma gran parti 
di e plan di gobernacion, mirando e 
preocupacion di pueblo tocante vari- 
os aspecto cu ta cay den e topico di 
Husticia, p.e. e aumento di criminal- 
idad. 

Pa loke ta trata e maneho policial, tin 
un proceso andando pa nombra un 
“Korps Chef” nobo. Loke ta impor- 
tante pa tene na cuenta, ta cu KPA 
tin un “Korps Management Team” 
cu 3 Comisario activo den e team. 
Apesar di esalci, ainda no tin mucho 
claridad ki tipo di decision lo wordo 
tuma. Tin cu tene na cuenta cu tin 
un structura y un hierarchia den nos 
maneho policial, unda tin momen- 
tonan unda 1 persona mester tuma 
decision, es decir ta mihor pa tin un 
persona na cabes di e organisacion. 

A tuma nota cu e mandatario actual 
tin intencion pa pone un Manage- 
ment Team pa 1 aña, mientras ta 
busca y eligi e persona cu lo ocupa e 
posicion. 

Sr. Rocco Tjon ta di opinion cu esaki 
ta solamente trece mas incertitud, 
unda cu Cuerpo Policial ta keda den 
un incertidumbre pa un tempo largo 


inecesariamente. 

Otro preocupacion di sr. Rocco Tjon 
ta cu kehonan cu ta drenta pa critica 
trabou di e Cuerpo Policial, ta hopi 
biaha fuera di e autoridad di e Alto 
Comisario di KPA. 

Den e caso aki, nos ta papia di cos- 
nan cu tin di haber cu recurso, mane- 
ra material. Aki ta unda Rocco Tjon 
ta di opinion cu mester duna e perso- 
nanan encarga, manera Alto Comisa- 
rio, mas autoridad. 

Mester busca un mihor balansa en- 
tre lcico t’e autoridad di e Minister y 
kico t’e autoridad di e Alto Mando. 

E precoupacion di Sindicato di Polis 
(SPA) ta principalemente sinta den 
recurso, y sr. Tjon ta spera cu esaki 
wordo tuma den consideracion den e 
presupuesto. 

KIA 

Aunke nos insituto coreccional KIA, 
actualmente no ta mucho presente 
den nos medionan di comunicacion, 
sr. RoccoTjon, ta mira tambe cu tin 
un problema eynan unda no tin un 
mando nobo. 

Aunke tin un “waarnemend di- 
recteur” actualmente, mester percura 
pa un proceso unda por tin un Direc- 
tor, p’asina e leiding y e maneho por 
tuma lugar debidamente. 

Tin un reorganisacion andando na 
KIA cu tin di wordo termina, esaki 
ta stagna actualmente, y esalci ta crea 


un preocupacion p’esnan cu ta traha 
naKIA. 

Ademas a keda varios proyecto den e 
fase di implementacion, cu obhetivo 
di mehora cierto area, cu no a wordo 
implementa mas. Esaki a percura pa 
hopi disgusto bou di e personal, pero 
tambe ta crea un situacion “not safe”. 

Apesar di e preocupacion nan an- 
dando, Rocc Tjon a elogia cu e man- 
datario actual ta mustra gran interes 
di su banda y a mustra di kier busca 
sosten pa loke ta trata e proyecto di 
“duurzame gevangenis”, un iniciativa 
di sr. Rocco Tjon mes, kende a pre- 
senta den un rueda di prensa anteri- 
ormente. 

Aunlce ta mustra di tin bista p’e fu- 
turo, segun sr. Tjon, tin cu percura pa 
busca resolucion p’e problemanan cu 
tin actualmente. 

Mayoria di e solucionnan aki tin di 
haber cu recursonan, cu lo mester 
aparece den e begroting, y como Pres- 
idente Comision di Asunto Hudicial, 
Rocco Tjon a invita e mandatario ac- 
tual pa otro siman bin pa un reunion 
cu e comision, p’asina delibera riba e 
desaroyonan di Cuerpo Policial y nos 
Instituto Coreccional, KIA. 

Ta di remarca cu Rocco Tjon a elogia 
e mandatario pa acepta e invitacion 
mesora y ta mira cu e ta dispuesto pa 
combersa y reuni tocante e temanan. 

Tropical Bottling Co. A lansa campaña 
nobo cu imagen nobo pa cerbes Chill 

Dislruta di Chill den 
Carnaval cumprando 
5 caha y haya 3 mas 

Chill ta comparti e emocion di su 
imagen nobo cu un oferta historico! 



TROPICAL Bottling Co. tin 
su prome campaña di aña y esaki 
ta valido solamente p’e tempo- 
rada di Carnaval. A lansa e ima- 
gen nobo di cerbes Chill, di cual 
tin un logo nobo. E siman aki a 
presenta e logo nobo di Chill na 
empleadonan y prensa. 

Tropical Bottling Co. pa lunan- 
an tabata traha riba e “relaunch” 
di cerbes Chill, unda cu a dicidi 
for di aña pasa cu pa 2018 lo 
trece un imagen nobo den su to- 
talidad p’e cerbes, cual ta trata 
boter, caha y bleki, six pack y 
diseño. 

Durante e evento pa emplead- 
onan di Tropical Bottling Co. a 
mira e cambionan haci, mien- 
tras cu diabierna riba mercado 
pa consumidor completo y asina 
tur hende na Aruba por mira 
esaki y gosa di dje, asina rep- 
resentante di Tropical Bottling 
Company, Mitch Bermudez a 
expresa. 

A cambia e imagen, pero loke t’e 
producto, esta e lilcido, no a haci 
cambio riba dje. 

Ayera e campaña a cuminsa pa 
publico, aunke cu diaranson at- 
ardi caba e truck di Balashi a 
core rond riba e ruta di Carnaval 
na Oranjestad. E truck tabata 
ofrece e deal nobo, cu ta cumpra 
5 caha y haya 3 gratis of cumpra 
10 caha y haya 6 gratis. 

Asina alci Tropical Bottling Co. 
a introduci e rebranding nobo di 
cerbes Chill den mercado. 
Despues di a cumpra e cer- 
besnan, cu e recibo e consumi- 
dor ta bay na Balashi y unda cu 
pa cada caha nan ta haya 2 T- 
shirt. 

E deal aki ta un “lifetime” p’e 
temporada di Carnaval, unda cu 


consumidornan por stock nan 
mes pa asina tin nan cerbes Chill 
p’e paradanan. 

P’e imagen nobo di Chill, Tropi- 
cal Bottling Co. a bin cu un 
slogan nobo esta “Chill, life is 
good”. 

Tropical Bottling Co. ta movien- 
do for di e slogan “It’s an island 
thing”, asina el a expresa. E idea 
pa bin cu e slogan alci tabata, pa- 
sobra e cerbes ta free, no ta es- 
trecho y e ta “excitement”. Ora 
un hende bebe Chill, hende kier 
relaha nan bida y “nos ta bisa cu 
tur hende ta riba un chill”. 

E gran parti di cambio p’e ima- 
gen t’e logo, di cual esaki ta tick- 
eted riba e boter. Mitch Bermu- 
dez a expresa cu nan no kier a 
bay leu di e logo anterior, esta e 
colornan, y con Chill semper a 
mustra. 

“Ora cu bo bay mucho leu for 
di con bo ta mustra, bo por con- 
fundi esnan cu ta uzo bo pro- 
ducto”. A lceda cu e mesun co- 
lornan, pero e imagen nobo tin 
un cambio di cual a haci uzo di 
otro tipo di font p’asina yega 
na un imagen nobo cu ta refres- 
cante. 

E campaña alci di cumpra tanto 
y haya tanto caha di cerbes Chill 
ta solamente p’e cerbes den bot- 
er y no esnan den bleki. Tropical 
Bottling Co. ta recorda tur hen- 
de pa disfruta di e oferta aki p’e 
temporada di Carnaval. 

Despues di e presentacion di re- 
branding di Chill, empleadonan 
y prensa a disfruta di e cantican- 
an di Le Groove, di e snacknan 
y di e cerbes Chill. Tambe tur 
hende a saca potret n’e photo 
booth di Chill pa tin esaki como 
recuerdo. 

Seccion Desaroyo di Curiculo ta informa: 

Tin un melodo di Hulandes como 
idioma stranhero pa scol preparatorio 


SECCION Desaroyo di Curiculo di 
Departamento di Enseñansa Aruba 
(DEA) ta informa cu hopi satisfac- 
cion cu a publica e metodo “Taal- 
pret” pa scol preparatorio. 

Taalpret ta un metodo p’e materia 
Hulandes y ta basa riba didactica di 
“Total Physical Repsonse” (TPR) cu 
ta un forma di enseñansa di idioma 
stranhero cu acercamento orienta 
riba accion. 

E metodo ta brinda actividad cu tin 
sentido p’e mucha p’asina e siña e 
idioma aunlce cu apenas e ta domina 
Hulandes. 

Un meta importante di e metodo 
ta p’e mucha siña Hulandes den un 
forma placentero. Ta stimula e mu- 
cha anda cu e idioma stranhero como 
medio di comunicacion den un situa- 
cion real di scol. 

E metodo ta consisti di diferente 
manual p’e maestro, buki di potret, 
baki di carchi, wega di mesa di bes- 
tia y diferente ilustracion pa sostene 
e lesnan. 

Taalpret ta pone hopi enfasis riba 
ampliacion di vocabulario. Na final 
di e prome aña di scol preparatorio 
e mucha por compronde 800 palabra 
na Hulandes y na final di e di dos 
aña ta duplica e cantidad aki. 

E temanan di Taalpret ta topiconan 
actual, pero ta trata tambe topiconan 
cu ta mas leu di e mucha su mundo. 
A desaroya e metodo inicialmente 
den cuadro di e Proyecto Scol Multi- 
lingual y a inicia cu implementacion 


di e metodo prome n’e scolnan pi- 
loto, cualnan ta Conrado Coronel y 
Trupial. 

Banda di e dos scolnan aki tabatin 
hopi interes di parti di mas scol pa 
implementa e material den nan scol- 
nan. E seccion Desaroyo di Curiculo 
di nos departamento a sostene e otro 
scolnan aki den implementacion di 
“Taalpret”, den su version provisorio. 
Den e aña escolar anterior a publica 
e material cu entre tanto a keda en- 
trega na tur scol preparatorio. 

Realisacion di e metodo tabata posi- 
bel danki na un ekipo di desaroyador 
di e seccion Desaroyo di Curiculo den 
cooperacion estrecho cu experto di 
Hulanda, sr. Frans Teunissen, kende 
a specialisa su mes den desaroyo di 
idioma stranhero cu amplio experien- 
cia den e tereno. 

Den e aña escolar actual Centro pa 
Desaroyo Continuo (CDPC) di In- 
stituto Pedagogico Arubano ta ofrece 
guia na algun scol preparatorio con 
pa anda cu e metodo, haciendo uzo 
di didactica nobo dirigi riba idioma 
stranhero (vreemdetaal didactiek). 
Tur otro scol preparatorio cu ta in- 
teresa den e guia di “vreemdetaal di- 
dactiek” por acudi na CDPC di Insti- 
tuto Pedagogico Arubano. 

Un palabra di gradicimento ta bay 
naturalmente tambe na tur scol cu a 
mustra interes for di inicio den e ma- 
terial aki y p’e bon cooperacion ricibi 
den e fase di implementacion y “try 
out” di e material. 




Taalpret 



' Ami' ocP 




,’ F "v y eÇ: 

fik 

iii 



E metodo Taalpret ta un trabou pi- 
onero den mundo ya cu na ningun 
parti di mundo a desaroya material 
di Hulandes como idioma stranhero 
pa mucha jong. E material a capta 
hopi interes tambe di e islanan Cor- 
sou, Bonaire y Saba. 

Palabra di gradicimento ta bay tam- 
be na FDA cu a haci publicacion di e 
metodo posibel. 

T’e deseo p’e metodo “Taalpret” con- 
tribui efectivamente na enseñansa di 
idioma Hulandes serca nos muchan- 
an di scol preparatorio den un forma 
placentero. 

Pa mas informacion tocante e metodo 
por manda un mail na info@ea.aw. 
Por acudi na website [www.ea.aw] y 
por sigui e desaroyonan atrabes di 
facebook page @educationaruba. 

Diaranson 7 di februari tin prijs special riba celular 

Digicel ta drenta fin di siman 
di Carnaval cu "Riba Bou" 



CARNAVAL ta den swing 
y Digicel Aruba ta mey-mey 
di e accion. Digicel lo habri 
e siman final di Carnaval 
cu un celebracion special 
diaranson dia 7 di februari 
2018 n’e tienda di Digicel 
situa den Lagoenweg na 
Marisol Building. 

E celebracion lo cuminsa 
cu un oferta special ‘Riba 
Bou’, unda cu tur hende lo 
por disfruta di beneficionan 
di ofertanan atractivo riba 
celularnan for di 5:00pm 
pa 10:00pm. E oferta ta va- 
lido solamente na Digicel 
den Lagoenweg, n’e Marisol 
Building outlet. 

E accion lo bira mas cayente 
for di 8:00pm pa 10:00pm 
na momento cu Digicel ta 
host Ruben Garcia cu su 
programa di television y 
radio ‘Riba Bou’, live den 
tienda. 

Clientenan di Digicel y 
publico cu yega p’e experi- 
encia, por spera entreteni- 
mento di Reina di Carnaval, 
Prins & Pancho, un grupo 
di baile di Carnaval y banda 
en bibo cu nan reciente can- 
tica di Carnaval. E 
anochi aki tur hende lo por 
disfruta di e banda local y 
DJ, lcende lo pone tur hende 
baila y gosa di e canticanan 


di Carnaval. 

Wanda Broeksema, CEO di 
Digicel Aruba, a comenta 
riba e promocion di Riba 
Bou y evento: “Digicel Aru- 
ba ta entusiasma di ta en- 
volvi den Carnaval di un 
manera cu ta agrega balor 
via nos oferta atractivo di 
celular pa sigura cu hende- 
nan ta conecta durante e 
evento cu nan ta gusta. 

Agrega e programa di Riba 
Bou, live desde nos tienda, 
ta un bonus adicional pa 
amantenan di Carnaval di 
cual nos ta mas cu contento 
di facilita”. 

Pa cuminsa e temporada di 
Carnaval, Digicel a intro- 
duci un promocion special 
cu nan d’Music - app pa 
stream musica. Via e app 
aki, amantenan di musica 
ainda tin e chens di gana un 
trip pa dos pa Miami y mira 
Shakira den concierto LIVE 


na augustus 2018. 

Clientenan di Prepaid por 
participa dor di simple- 
mente download y sub- 
scribi n’e Digicel d’Music 
app. d’Music ta conta cu un 
catalog di mas cu 30 miyon 
cantica cual clientenan por 
stream, scucha y download 
musica. 

Usuarionan por lceda scu- 
cha nan cantica faborito di 
artistanan local y interna- 
cional dor di download e 
Digicel d’Music App riba 
cualkier aparato. 

Aunke cu n’e momentonan 
aki e app ta disponibel pa 
clientenan di Digicel pre- 
paid, e clientenan di Post- 
paid tambe tin chens di 
gana ticketnan pa mira Sha- 
kira LIVE den concierto na 
momento cu nan paga nan 
recibo di Digicel di januari 
2018, na tempo. 


Servicio pa 
Comunidad 


l -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Del Pueblo 

Pariba di Brug: 

San Lucas 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Ftui 

Ihrnr^! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.conn 


Director 


Victor “Toko” Winklaar 
Victor R. Winklaar 













































































20 


AWEMainta 


Diasabra, 3 Februari 2018 


Entrega di diploma di curso "Empresario Prepara I & II" 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 2 Feb, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.42 

1.44 


1.46 

Zwitserse frank 
(per 100) 

CHF 

191.71 

192.43 


193.23 

Pond sterling 

GBP 

2.47 

2.52 


2.58 

Japanse yen 
(per 10.000) 

JPY 

160.67 

162.14 


163.77 

EURO 
(per 100) 

EUR 

220.48 

222.49 


224.72 

Deense kroon 
(per 100) 

DKK 

28.92 

29.64 


30.44 

Noorse kroon 
(per 100) 

NOK 

22.25 

22.97 


23.77 

Zweedse kroon 
(per 100) 

SEK 

21.65 

22.37 


23.17 




Sigui na pagina 21 > 

< Continua di pagina 20 

RIBA 24 januari 2018 Iniciativa pa Desaroyo di Em- 
presa Arubano (IDEA), conhuntamente cu Minister di 
Finansa, Asuntonan di Economia y Cultura Sra. Xiomara 
Ruiz-Maduro a haci entrega di diploma di curso “Empre- 
sario Prepara I & II” na tur cursista cu a pasa examen cu 
exito. 

Curso “Empresario Prepara I” ta un curso di introduc- 
cion pa yuda fortifica conocemento basico pa maneha un 
negoshi. Door di hopi interes di parti di e cursistanan, 
IDEA a dicidi di amplia nan curriculum di educacion 
cu e curso “Empresario Prepara II”. IDEA ta organisa e 
cursonan aki conhuntamente cu Enseñansa pa Empleo 
(EpE) kende ta duna e proyecto aki ful nan sosten y bon 
cooperacion. 

Meta di e cursonan aki netamente ta forma parti di e vi- 
sion di e Gobierno di Aruba pa engrandece economia di 
Aruba a base di desaroyo di negoshinan micro, chikito y 
mediano. E negoshinan aki por tin e capacidad pa trece 
actividadnan comercial nobo y innovativo pa asina yuda 
realisa e diversificacion di economia di Aruba. 

Un total di 14 cursista a logra obtene e diploma di curso 
“Empresario Prepara I” y un total di 14 cursista a logra 
obtene e diploma di curso “Empresario Prepara II”. Pa 
logra e diploma di cursonan EP I+II, cursistanan mester 
a entrega un Business Plan y traha examen di cada teoria 
di e modulenan obteni den e palcete di cada curso. 
Cursistanan cu a finalisa curso EP I cu exito ta entre 
otro: Sr. Maisa Faro, Sra. Gloria Croes-Acosta Martinez, 
Sra. Shelly Thode, Sra. Freja Jadeé Muñoz Concepcion 
Molina, Sr. Bryon Fraser, Sra. Sharisse Webb-lopez, Sra. 
Melissa Elizabeth Pop-Buia, Sr. Ciro Rafael Pimentel 
Seminario, Sr. Angeli Sharon Tromp-Tromp, Sr. Remick 
Randall Ras, Sra. Irene Maria Ras-Lacle, Sr. Justin Har- 
old Jr. Wever, Sra. Tamara Samantha Valeria Laclé y Sra. 
Jeanella Sheyndi Aura Pas. 

Cursistanan cu a finalisa curso EP II cu exito ta entre 
otro: Sra. Wendy de Cuba, Sra. Isabel Diez, Sr. Marco 
Dupersoy, Sra. Berlinda Engelhardt, Sra. Juraima Far- 
ro, Sra. Mereline Geerman, Sra. Lupita Gil, Sra. Dawn 
Gomez, Sr. Albertico de Palm, Sra. Nohemi Peña, Sra. 
Maryorie Restrepo Ocampo, Sra. Karin Trim, Sra. Angeli 
Sharon Tromp-Tromp y Sra. Sharisee Web-Lopez. 

IDEA ta felicita tur esnan cu a completa e cursonan “Em- 
presario Prepara I & II” cu exito y ta desea nan hopi exi- 
to den futuro cu nan negoshi. Tambe IDEA ta gradici tur 
e docentenan pa nan esfuerso den e cursonan aki lcende 
nan ta: Sra. Marylu Ras, Sr. Steve Francees, Sra. Jaritza 


Correa, Sr. Chido Henriquez, Sra. Judella Werleman, Sr. 
Franldin Kock, Sr. Dave Martinus, Sr. Edward Erasmus, 
Sra. Johrainne Laclé-Giron, Sra. Cindy Hassell-Clark y 
Sr. Neville Thodé. Nos ta gradici EpE en especial Sra. 
Maria Maduro y Sra. Lidia Ras pa nan bon cooperacion 
den e cursonan aki, tambe e team di IDEA, Exprodesk 
y di Departamento di Asunto Economico, Comercio y 
Industria (DEZHI) pa a yuda den e preparacion di e en- 
tregamento di diploma. 

Un total di 89 persona ta den posesion di e diploma di 
curso “Empresario Prepara I”. Den aña 2012 un total di 
13 persona a logra e diploma aki, den aña 2013 un total 
di 16, den aña 2014 un total di 9, den aña 2015 un total 
di 16, den aña 2016 un total di 21 persona y den aña 

2017 un total di 14 persona. 

Na september 2017, IDEA a organisa pa prome biaha 
e curso “Empresario Prepara II”, pa esunnan cu a logra 
pasa e curso EP I cu exito. Un total di 14 persona ta 
graduando pa e diploma aki. 

Den 2018 IDEA lo sigui duna su servicionan na clien- 
tenan cu kier cuminsa cu un negoshi of expande nan ne- 
goshi door di duna nan tur informacion necesario pa nan 
start nan propio negoshi. 

Idea lo sigui ofrece trainingy workshops. Nos lo continua 
cu publicacion di tur e cursonan, training y workshop 
via prensa y facebook page di IDEA (@Idea-Aruba) pa 
invita comerciantenan pa participa na e eventonan aki. 
IDEA lo continua cu “Empresario prepara I” na april 

2018 y cu e curso di “Empresario Prepara II” den luna di 
september 2018. 

Den 2018 IDEA lo sigui traha hunto cu e proyecto re- 
gional financia pa Union Europeo den Caribe COSME 
cu ta duna diferente training nan na sector priva enfo- 
cando riba MKB (negoshinan micro, chikito y mediano). 
Minister di Finansa, Asuntonan di Economia y Cultura 
lo bay introduci un nota di maneho pa sostene e MKB 
na Aruba den un forma sostenibel. Tambe IDEA lo bay 
tin varios programa special pa hende muher y hobennan 
(e.o. muchanan) den 2018 pa stimula y conscientisa e 
dos gruponan aki pa algun dia nan por cuminsa cu nan 
propio negoshi. 

IDEA lo continua traha conhuntamente cu Camara di 
Comercio, ATIA, EpE, CEDEHM, scolnan, Telefon pa 
Hubentud, Fundacion Desaroyo Comunitario, Qredits, 
ActionCoach y otro instancianan pa stimula y apoya 
MKB na Aruba. Bo kier keda up-to-date cu Idea? Like 
nos Facebook page: Idea-Aruba. 

Riesgonan no cubri den programa amplio BO Aruba 




BO Aruba 

Een onderzoek naar de projecten 
en een weergave van risico's 


/Mgemene ReKenKamer 


2018 


ALGEMENE Rekenkamer a publica su rapport ‘BO 
Aruba’. E investigacion di ‘BO Aruba’ a wordo haci pa por 
duna un bista riba e aspectonan financiero y di maneho 
relaciona cu e programa di inversion aki. Den e rapport 
ta duna un bista mas di acerca di e proyectonan y a base 
di e deficiencianan constata, ta indica e riesgonan. Pa e 
investigacion a incorpora e informacion disponibel di e 
periodo di 2010 te cu 2016. Algemene Rekenkamer ta 
lamenta e hecho cu e minister di e tempo ey cu tabata 
encarga cu Infrastructura, no a reacciona riba e rapport 
di e investigacion. A dicidi di publica e rapport sin e reac- 
cion ehecutivo di e minister concerni. 


Conclusion principal 

Conclusion principal di e investigacion aki tabata cu Pais 
Aruba ta core riesgonan cu ‘BO Aruba’ cu no ta sufici- 
entemente cubri. Investigacion ta mustra cu e programa 
‘BO Aruba’ ta uno hopi amplio y segun su ultimo status 
tabata consisti di 10 proyecto principal, na cual tin mara 
den total 241 subproyecto. 


E programa aki lo bay tin tambe un impacto grandi riba 
e situacion financiero di e Pais den e añanan venidero. 
‘BO Aruba’ tin un valuacion estima di aproximadamente 
AWG 1.6 biyon. Di e suma ald, a otorga aproximada- 
mente AWG 1 biyon durante e periodo cu tabata haci e 
investigacion. E programa ta caracterisa pa proyectonan 
enorme di infrastructura, y di cua e sostenibidad di may- 
oria di e proyectonan no ta garantisa. 

Algemene Rekenkamer ta preocupa pa e riesgonan cu a 
keda constata. Ta recomenda gobierno pa cubri e riesgo- 
nan alci miho. Considerando e embergadura financiero, 
cual ta considerabel, y e posibel consecuencianan liga na 
‘BO Aruba’, cautela y transparencia ta obligatorio. Ade- 
mas, e minister mester tin na su disposicion suficiente 
informacion pa ahusta e rumbo na ora. Lolce tambe ta di 
gran importancia ta pa suministra Parlamento cu infor- 
macion adecua y corecto. 

Sugerencia di parti di Algemene Rekenkamer 

Algemene Rekenkamer ta urgi e minister encarga cu In- 
frastructura pa formula reglanan di procedura prome 
cu cuminsa cu proyectonan grandi. Tambe mester en- 
volvi Parlamento pa asina por incorpora nan necesidad 
pa informacion. Ta esencial cu e meta di un proyecto 
ta stipula di un manera transparente, caminda ta indica 
specificamente con un proyecto lo contribui na solucion 
di e problema cu a lceda constata. Ademas ta esencial cu 
e aspecto financiero ta bon argumenta, motiva y funda. 

Tambe ta importante pa presenta scenarionan alternativo 
(cu ta reduci costo). Entre esakinan lo por haci un esco- 
gencia, dependiendo di e recursonan disponibel. Ademas 
ta recomenda pa haci uzo di planificacion a largo plaso. 
Trahamento di un plan integral pa infrastructura, den 
cua ta indica con ta garantisa sostenibilidad di e proyec- 
to, ta di sumo importancia. Por ultimo, ta recomenda e 
minister pa duna cuenta y responsabilisa su mes pa ‘BO 
Aruba’, den e sentido cu tambe ta duna un bista den e 
aporte cu e subproyectonan a brinda na e solucion di un 
problema constata y un meta principal fiha. Algemene 
Rekenkamer ta haya cu ta importante pa Parlamento tin 
na su disposicion un bista general y amplio di e conse- 
cuencianan financiero y e riesgonan pa e Pais. 


Sigui na pagina 23 > 













Diasabra, 3 Februari 2018 


AWEMainta 


23 


< Continua di pagina 22 

Cautela tambe ta imperativo pa 
Parlamento. Ta urgi Parlamento 
pa percura pa haya suficiente in- 
formacion di gobierno, prome cu 
nan duna aprobacion pa proyec- 
tonan grandi. Parlamento tambe 
mester pidi responsabilisacion, 
sin mas, di gobierno. Responsa- 
bilisacion di e proyectonan y e 
contribucion di e proyectonan na 
e solucion di un problema mester 
ta un exigencia basico. 

E investigacion di ‘Bo Aruba’ a 
termina na comienso di 2017, 
pero e rapport no a wordo pu- 
blica pa motibo cu e miem- 
bronan di Algemene Reken- 
kamer no tabata completo. 
Awor cu Algemene Rekenkamer 
ta completo, ta posibel pa legal- 
mente tuma decisionnan atrobe. 
Algemene Rekenkamer actual 
ta di acuerdo cu e mensahe di e 
rapport y ta desea di enfatisa e 
importancia di traspaso di infor- 
macion completo, tambe ora di 
cambio di gabinete. Door cu ta 
trata di proyectonan di un du- 
racion largo, cu un embergadura 
financiero grandi, e maneho di 
e riesgonan existente ta suma- 
mente importante. 

E version digital di e rapport di 
Algemene Rekenkamer ta dis- 
ponibel via www.rekenkamer.aw. 

Relaciona cu ATV dag colectivo 

Dialuna 5 februari, oficina 
di Serlimar lo ta sera 


EN coneccion cu e ATV colectivo, Serlimar ta avisa e publico en general di 
e siguiente adaptacion: 

Dialuna 5 februari 

Ambos oficina di Serlimar, na Tanki Flip y na San Nicolas, lo ta será rela- 
ciona cu e ATVdag colectivo. Lo asumi servicio bek riba diamars, entrante 
7.15 am. 

Servicio di coleccion y operacion na Parkietenbos lo sigui normal 

Demas operacion, manera rutanan residencial, comercial y trabaonan na 
PArkietenbos lo ser ehecuta segun horario normal. 

Servicio di recoge bestia morto 

Alaves, lo sigui atende peticionnan pa e Servicio di recoge bestia morto segun 
horario normal, esta cuminsando 7.00 am. Pues pa casonan di bestia morto, 
jama 524 5080. 

Serlimar ta gradici e comprension y cooperacion. 


Departamentonan 
gubernamental cera riba 
5y 12 di februari 2018 

DEPARTAMENTONAN di gobi- 
erno lo ta cera 5 y 12 di februari. 

Tur oficina di departamentonan di go- 
bierno lo ta cera ariba dialuna 5 di feb- 
ruari en conexion cu un ATV dag, cu 
ta un dia colectivo liber pa emplead- 
onan publico y dialuna 12 di februari 
ta un dia oficial liber. 

Riba diamars 6 y 13 di februari 2018, 
tur departamento lo reanuda nan ser- 
vicio. 

Personal di departamentonan guber- 
namental ta desea henter e comuni- 
dad Arubano un feliz y sigur Carnaval. 


Den conexion cu dia ATV 
obligatorio den Gobierno 

Departamento 
di Aduana cera 
riba dialuna 5 y 
12 di februari 

DEPARTAMENTO di Adua- 
na ta anuncia cu lo ta cera riba 
dialuna 5 di februari y dialuna 
12 di februari benidero. 

Tur servicio pa clientenan y pu- 
blico en general lo continua riba 
e siguiente dia desde 7.30 or di 
mainta. Departamento di Ad- 
uana Aruba ta pidi comprencion 
y cooperacion di su clientenan y 
partnernan pa e dia libernan aki. 

Parlamentario Jennifer Arends-Reyes (AVP) 

IMF tabata kier sa e punto di bista di AVP 
pa cu e plannan di e Gobierno nobo 




RECIENTEMENTE miembro- 
nan di fraccion di AVP a reuni cu 
IMF (International Monetary Fund) 
pa un ‘staff meeting’. 

Cada dos aña IMF ta bin Aruba pa 
un evaluacion, mihor conoci como 
un ‘mission 4’. Tambe por tene tipo 
di reunionan aki pa sera conoci cu e 
constelacionan nobo den Gobierno y 
Parlamento cu tin na Aruba. 


Un di e preguntanan cu IMF ta e 
pensamento di oposicion ariba e 
plannan cu e partidonan cu a forma 
coalicion ta. 

Tabata un reunion cu a dura basta 
largo y a trece diferente punto dilanti. 
A trata temanan maneraa e norman- 
an cu a cumpli caba, pero tambe a 
papia di e maneho cu e Gobierno 
nobo lo kier bai hiba. 

Ainda no tin mucho maneho ni im- 
plementacion cu nos por a walc, pero 
mas tanto comisionan cu a forma pa 
bay evalua tur cos. Te ainda no a in- 
volucra partnernan social/gremionan 
pa asina forma parti na locual ta e 
planan cu tin. 

Pa loke ta e promesanan di campaña, 
IMF tabata poco cauteloso cu nan pa 
wak ta a costo di kiko lo implementa 
nan. 


Nos por a tende caba cu e gastonan di 
AZV ta hopi, semper e tabata asina, 
ta kilco ta e intencion di e ponencia 
cu e gastonan ta hopi. Esalci talvez 
nos lo haña sa pronto como sorpresa 
ora cu presenta presupuesto 2018. 

SVB ta un fondo cu, si mantene edad 
di pensioen na 62, e prome aña por 
scap’e cu mas o menos 70 miyon, e 
di dos aña si e lo duplifica y asina 
sigui. 

Pues di un banda ta papia di kier sos- 
tenibilidad y di otro banda ta bin cu 
plannan cu por ta peligroso mirando 
cu nos pensionadonan ta depende di 
nan placa di pensioen. 

“No ta un secreto cu Aruba conoce 
un ‘vergrijzing’ grandi y pa aña 2030 
ta pronostica cu 50% di nos pobla- 
cion lo por ta pensionado”, sra. Ar- 
ends-Reyes ta termina bisando. 

Di acuerdo cu resumen di e Relato Mensual di 
Banco Central pa luna di november 2017 

A constata cu reserva 
di divisa netto a baha 

s 

SEGUN Relato Mensual di Banco Central pa loke 
ta luna di november 2017, e cantidad di placa den 
circulacion a baha cu Afl. 23,2 miyon te na Afl. 

4.151.2 miyon, compara cu october 2017. Esaki a 
wordo causa dor di un caida den e reserva di divisa 
netto (-Afl. 30,9 miyon) y un subida den e activo 
domestico netto (+Afl. 7,8 miyon). 

E expansion den e activo domestico netto ta debi 
na un aumento den credito domestico (+Afl. 20,0 
miyon), cual a wordo parcialmente mitiga pa un ba- 
hada den transaccionnan no relata na credito (-Afl. 

12.2 miyon). 

E subida den credito domestico ta relata na un 
crecemento den credito bancario n’e sector priva 
(+Afl. 21,1 miyon), mientras cu credito bancario 
netto n’e sector publico a baha (-Afl. 1,1 miyon). 

E caida den transaccionnan no relata na credito ta 
mas tanto relaciona cu transaccionnan di clearing 

E expansion den credito bancario n’e sector priva 
a resulta dor di mas credito na empresa di (+Afl. 

11.3 miyon) y hipoteca pa vivienda (+Afl. 11,0 mi- 
yon). 

Di otro banda, credito na consumidor a nota un 
bahada di Afl. 1,2 miyon. Credito bancario netto 
n’e sector publico a baha principalmente dor di un 
subida den depositonan di Gobierno (+Afl. 1,3 mi- 
yon). 

E bahada den e reserva di divisa netto di e sector 
bancario a resulta for di benta netto di divisa na pu- 
blico (-Afl. 234,3 miyon), principalmente relaciona 
cu importacion di mercancia, transferencia netto 
pa cuentanan den exterior di companianan local, 
otro servicionan y e asina yama “income accounts”. 
Esaki a wordo parcialmente mitiga pa compra netto 
di divisa for di publico (+Afl. 203,3 miyon), pri- 
mordialmente relaciona cu entrada for di turismo, 
servicio di transportacion y inversion directo. 


Reunion importante pa 
tur miembro y coredornan 
interesa pa core IHRA 



DEN cuadro di e preparacionan pa loke ta bay bira e sea- 
son 2018 na Palo Marga, The Revival of Palo Marga 3, kier 
a invita tur miembro y interesado nan cu lo bay core IHRA 
SSS den 2018, pa un meeting. 

Esaki lo tuma lugar diamars 13 di feruari cuminsando 8:30 
di anochi na pista di Palo Marga mes. Pues probecha y haci 
acto di presencia pa asina bo por haci tur e preguntanan 
necesario na e representante di IHRA personalmente. 


12 Years for manslaughter on Statia 

ORANJESTAD - The man J.C.S.S. (Colombia) was sen- 
tenced on January 31, 2018, by the judge to 12 years in 
prison for the death on 24 June 2017 of his girlfriend, the 
woman Maria Alexandra on St. Eustatius. 

The demand of the Public Prosecutor (OM) in this case was 
15 years. The judge found murder not proven. S. was con- 
victed of manslaughter. 

The investigation “Misty” shows that the victim was stabbed 
in the neck/upper body with a knife. According to the judge, 
she citede from the pathological report, the knife stab took 
place with enormous force. The judge blamed the perpetra- 
tor for not having given openness in the investigation. The 
motive for the death remained therefore unknown. 

This, according to the judge, entails an enormous amount 
of misunderstanding and grief for the next of lcin. A com- 
pensation of USD 1,891.48 was awarded to the survivors. 

Ta afecta nivel di bida y economia di henter comunidad: 

KvK ta mustra su preocupacion pa cu e situacion laboral di Douane 



E postura di douaneronan caminda cu a pone trabou abou ta 
causando hopi problema pa henter comunidad. E convenio 
firma entre Douane y Gobierno anterior pa drenta na vigor 1 
di januari e aña aki no a wordo cumpli y esaki a crea un dis- 
gusto cerca Douane cu a expresa esaki via nan sindicato. Di 
banda di Gobierno a sali e declaracion cu nan mester tempo 
pa por actualisa riba e tema. 

Camara di Comercio y Industria di Aruba (KvK) por compro- 
nde nan disgusto pero ta sigur cu tin formanan mas aceptabel 


pa protesta sin mester di costa henter e pais miyones di benta 
perdi, productonan vegetal cu ta core risico di daña pa retraso 
y cu pueblo tin cu bira victima di no por ricibi su mercanci- 
anan procedente di exterior. 

KvK ta urgi e sindicato y lidernan laboral di Douane pa nan 
tene mas responsabilidad den nan accionnan y corda kico 
ta e consecuencia. No mester neglisha y core riesgo pa no 
permiti remedi y otro ekiponan medico di pasa via nos waf 
y aeropuerto. Escasez di remedinan special por costa bida di 
hende. Ta un prijs halto pa mester carga cune y KvK sigur no 
ta para tras di esaki. 

Nos kier ilustra y ta spera cu e ta duidelijk cu e manera di 
protesta aki ta causa daño na nos comunidad y esaki ta algo 
cu ningun hende por hustifica y pesey ta pidi consideracion 
pa e consequencia cu e por crea. 

KvK lo reuni cu e sindicato di Douane y Gobierno pa discuti 
e punto aki y asina haya claridad di nan banda y lo pone ur- 
gencia pa asina normalisa e situacion bek. 


Condé Nast a meciona Aruba den nan top 30 Beach 

Y Amsterdam Manor na Eagle Beach ta entre nan lugarnan favorito 



RECIENTEMENTE e prestigioso magazine Condé 
Nast Traveler, a publica un articulo unda nan a menciona e 
30 beachnan rond di mundo cu lo haci hende lubida cu tin 
invierno. 

E articulo tambe ta obtenibel online riba nan website oficial 
www.cntraveler.com unda cu por wak e gallery cu potret di e 
30 beachnan resalta. 


Den orden alfabetico, Aruba a sali den e prome lugarnan pre- 
sentando Arashi y Eagle Beach como beachnan paradisiaco 
unda cu Amsterdam Manor Beach Resort tambe a ser men- 
ciona entre un di e lugarnan favorito di e editor di e articulo 
di magazine, catalogando e hotel como un chic low-rise re- 
sort. 

Condé Nast Traveler magazine a ser funda na 1987 y ta situa 
na New York City, e ta ofrece noticia, guianan, tips y reviews 
di destinonan turistico enfoca den luxury & lifestyle. E ta ser 
publica pa Condé Nast, a yega di gana 25 National Magazine 
Awards y actualmente nan ta publica 8 edicion pa aña. 

Tambe nan ta conta cu Condé Nast Traveller, cu ta un edicion 
completamente aparte produci den e oficinanan di Condé 
Nast na U.K. na e Vogue House di London. 

Listramento preventivo 
durante Carnaval 64 
na San Nicolas 

MINISTERIO Publico conhuntamente cu Cuer- 
po Policial di Aruba ta informa cu Polis lo listra riba 
posecion di arma na San Nicolas durante henter 
Carnaval. 

E autorizacion pa listramento preventivo ta ensera 
e siguiente actividadnan: 

Jouvert Morning & Pyjama Party 

Fecha y orario: 3 di februari 2018 di mey di anochi 

pa 10’or di mainta 

Parada di Mucha <Sc Burning of Momito 

Fecha y orario: 4 di februari 2018 di 12’or di mer- 

dia pa mey di anochi 

Parada di Fuz (Fighting Parade) 

Fecha y orario: 8 di februari 2018 di 5’or di atardi 
pa mey di anochi 

9 di februari 2018 di mey di anochi pa 4’or di 
madruga 

Parada grandi di Carnaval di San Nicolas. 

Fecha y orario : 10 di februari 2018 di 12’or di mer- 
dia te mey di anochi. 

Den cuadro di e accion aki di listra pa posecion di 
arma, Cuerpo Policial di Aruba ta autoriza pa para 
personanan na manera arbitrario y search nan na 
nan paña. 

Ademas Polis ta autoriza pa busca pa arma den auto 
y otro vehiculonan. Polis ta autoriza tambe pa pidi 
pa tas, rugzak, cahanan y otro pakinan wordo habri 
pa listra den nan pa arma. 

Ministerio Publico (despues di a haya autorizacion 
di Huez-Comisiario) a duna ordo na KPA pa esalci. 


SETAR ta informa di cambio 
den channel lineup di cable 


'o, SETAR 


DURANTE henter aña SETAR ta traha pa continua- 
mente mehora e opcionnan obtenibel riba e canalnan di 
cable. Pa e motibo aki tambe, ta informa tin algun cam- 
bio riba e channel lineup existente, tanto pa Analog como 
pa Digital. 

Canalnan nobo cu ta bin ta bin riba e lineup ta: 

RT America 
RT Documentary 
RT Spanish 
NatGeo Kids 

Stingray iConcert (lo bin mas den luna di januari) 
Revolt 

E canalnan Nickelodeon, Mas Chic, MTV Dance y CMT 
Pure Country a keda reemplaza. 

Cada un di e canalnan nobo ta algo interesante pa un y 
tur. Cuminsando cu e canalnan RT, cu ta canalnan di 
noticia internacional y programanan informativo di topi- 
conan varia y sumamente interesante. 

NatGeo Kids ta un canal nobo cu ta entretene pero ala- 
vez ta contribui na educacion di nos muchanan. Stingray 
iConcert y Revolt ta dos canal dinamico den e mundo di 
musica cu ta trece ambiente den forma creativo y inova- 
tivo. 

Pa mas informacion por yama SETAR na 525-1700 of 
bishita www.setar.aw. 









DIASABRA I 3 FEBRUARI 


RUTA 


ARUBA ENTERTAINMENT CENTER 
VONDELAAN - L.G.SMITH BLVD - 
EX DOW. 


SECUENCIA 


1. T.O.B. CARNIVAL GROUP 

2. ROYAL CARNIVAL GROUP 

3. EMPIRE CARNIVAL GROUP 

4. OPC CARNIVAL GROUP 

5. LOS LAGA BAI 

6. CHAMPAGNE CARNIVAL GROUP 

7. DUSHI CARNIVAL GROUP 

8. PINK 4 LIFE CARNIVAL GROUP 

9. INFINITY CARNIVAL GROUP 

10. B.M.W. 



£ PIASABRA | 3 FEBRUARl 


SECUENCIA 


1. N'FUSION 

2. WINE ITUPCREW 

3. BULERIA 

4. TSUNAMI 

5. MIKES DISCO 

6. LE GROOVE 

7. STEAM 

Deporte 


Hungadornan di SV Britannia 
ta bay hasi try-out na Hulanda 
cu FC Twente y FC Utrecht 




FOR di dia 3 di februari 2018 ta sali pa Hulanda 4 
hungador di Aruba pa bay un hasi try-out cu ekiponan 
profesional di futbol. 

Aki ta trata di hungadornan: 

Moises Castro di Britannia 
Kyle Budhu Lall, di Britannia 
Xander Wouters, tambe di Britannia 
Etan Tromp di Bubali. 

E try-out lo tuma lugar entre 5-13 di februari y nan lo 
regresa Aruba dia 14 di e mesun luna. 

Aña pasa algun di e hungadornan aki a wordo aserca 
pa teamnan Mericano pa lceda na Merca, pero pa dife- 
rente motibo no por a logra w peticion aki. 

Awor a presenta e oportunidad pa hasi tryout na 
Madre Patria Hulanda. 

Tur cuater hungador lo train cu e team oficial den nan 
sección di nan categoria y nan lo hunga 2 wega oficial 
tambe. Den e seccion di trainingnan y weganan aki e 
coachnan prinsipal di FC Twente y FC Utrecht lo ta 
presente pa observa e talentonan di Aruba. Tur cuater 
hungador tin talento di sobra pero lo no ta un tarea 
fasil na Hulanda. 

E hungador/nan cu wordo escogi por regresa Aruba 
y prepara malete pa bai bek Hulanda den luna juli 
2018. Tur cuater hungador lo keda den hogarnan di 
FC Twente y FC Utrecht, e famianan aki nan ta yama 
kostgezinnen, cual ta famia di e respectivo teamnan cu 
ta hospeda posibel talentonan. 

Un danki ta bai na AVB y su Presidente, sr. Richard 
Dijkhoff, sr. Martin Koopman cu a hasi tur e contac- 
tonan na Hulanda, na directiva/comicion di SV Bri- 
tannia y na su Presidente Sr. Cedric Werleman y na e 
coach Fuis “Coco” Estrada. 

Nos ta desea tur e cuater hungadornan aki exito y per- 
siverancia na Hulanda y confia den Dios pa tur cos. 

AVB lo traha hunto cu KNVB y Unicef Nederland na Sint Maarten 

Entrenado profesional di futbol 
Elvis Albertus lo yuda St. Maarten 

Mayoria veld di futbol destrosa y mayoria muchanan traumatisa 




ICONINKLIJKE Nederlandse Voetbalbond (KNVB) y 
Unicef Nederland a pidi Arubaanse Voetbal Bond (AVB) pa 
traha hunto den e proyecto di restauracion di St. Maarten, 
di cual studiantenan di scolnan basico y secundario lo haya 
yudansa por medio di e deporte futbol, pa yuda nan lidia cu 
e consecuencianan di horcan Irma. Di biaha AVB a bay di 
acuerdo pa yuda y a manda nan coordinador tecnico Elvis 
Albertus pa 100 dia, cu lo ta disponibel pa traha cu KNVB y 
Unicef na St. Maarten pa ehecuta e programa aki. 

Dia 1 di Februari 2018, Elvis Albertus a biaha pa St. Maarten 


y hunto cu colega Hulandes, Piet de Jong, lo guia e coachnan 
local di e isla cu futbol y “Life Skills” segun e programa di 
“WorldCoaches” di cual Aruba ta forma parti di dje desde 
November 2016. Studiantenan lo haya training y tayernan y 
hunto cu St. Maarten Football Federation lo tin mas o menos 
20 scol cu lo participa na competencia di scol. 

E coachnan local di otro deporte lo cera conoci cu e “Life 
Skills” desde e programa di “WorldCoaches”. Scolnan se- 
cundario ta haya e posibilidad pa siña e prome prinicipionan 
di formacion futbol pa hobennan y combina esaki cu e super- 
vision di scol basico y muchanan di vecindario. 

Sigui na pagina 31 > 

< Continua di pagina 30 

Cu e cooperacion entre AVB y KNVB, Elvis Albertus a haya 
training den e ultimo 10 añanan pa haci e tipo di trabou- 
nan aki na Aruba y awo e lo comparti su experiencia cu St. 
Maarten. 

Desasternan natural tin un impacto grandi na e bienestar psi- 
cosocial y desaroyo di muchanan. Durante e horcan Irma na 
St. Maarten inevitablemente a obliga e muchanan riba e isla 
pa keda paden cu nan famia of tutor pa oranan y nan tabata 
exponi na zonidonan fuerte di biento di 185mph. Algun mu- 
cha a presencia e desintegracion di nan cas y nan a sinti e 
urgencia pa establece na un otro luga. 

Despues di e horcan, algun mucha ainda tabata separa di nan 
ruman homber y ruman muhe of mayornan cu a laga e isla pa 
sigui cu nan educacion of haya un otro trabou den exterior. 

Algun mucha ainda ta biba den condicionnan di bida de- 
teriora, cu mayornan sin trabou y cu entradanan reduci, ta 
comparti luga cu varios famia, ta biba den refugio temporal 
di gobierno of den casnan cu acceso limita na servicionan. 

Medionan di comunicacion y Polis local a confirma infor- 
macionnan di un aumento den violencia domestico desde 
e desaster, di cual ta algo preocupante pasobra hopi biaha 
muchanan ta esunnan cu ta keda exponi y ta victima di even- 
tonan traumatico. Despues di Irma, hopi mucha ainda ta sinti 
nan mes indefenso pasobra nan no por cuida nan mes of nan 



famia. Tur experiencia, circunstancia y cambio di bida ante- 
rior por tin consecuencia di biaha y plaso largo pa muchanan, 
nan famia y comunidad y ta reduci su capacidad di funciona. 

Pa reduci e consecuencianan di e situacion di desaster p’e 
muchanan, despues di e desasternan y durante e recupera- 
cion, Unicef ta promove lihe e reapertura, e fortalecemento 
of establecimento di zonanan faborabel pa muchanan, mane- 
ra “kinderdag verblijf ”, scol y “naschoolse opvang centrum”, 
unda e muchanan por ta den un ambiente sigur y stimulante 
y por participa den actividadnan positivo y interactivo cu ta 
facilidadnan pa hendenan grandi cu ta destina pa proteha 
nan. E profesionalnan cu ta traha directamente cu muchanan 
na St. Maarten tambe a ricibi e golpinan duro di horcan Irma 
y hopi no tin e habilidad necesario pa yuda e muchanan den 
e proceso y e expresion efectivo di nan emocion y experiencia 
despues di Irma. Di e manera aki, Unicef ta reconoce cu pa 
yuda muchanan, e adultonan cu ta traha cu nan, tambe mes- 
ter conta cu e apoyo y e capacidad pa haci esey. 

E implementacion di e proyecto aki mester contribui na re- 
duci e cantidad di muchanan cu ta mustra signonan di stress 
emocional. Unicef lo apoya e profesionalnan cu ta traha cu 
muchanan y hobennan pa garantisa cu nan, nan empleado y 
muchanan cu nan ta traha cun’e, adopta mecanismonan di 
enfrenta psicosocial positivo di cual pa futuro lo permiti nan 
minimisa e efectonan negativo di e horcan Irma y e desaster- 
nan natural inevitabel. 



ARUBAANSE VOETBAL BOND 

Corsou 


Insólito pero bérdat 


Hómber no por paga 50 florin pa Korte atendé su kaso 


WILLEMSTAD - Un situashon hopi inverosimil i in- 
sólito tabata den e luna lcu a bóltu kaminda un homber 
kier a apelá un desishon di Inspektor di Belasting pero ta 
pretendé ku e no tin 50 florin pa Griffie registrá e kaso. 
Sinku aña pasá Belasting a manda kobra e siudadano 
prima di AOV/AWW 

E homber a protestá i apelá pero Inspektor a tira e ap- 
elashon i protesta den balci sushi pero e meneer a persisti 
i a bolbe apelá 

Korte ta dispuesto di tende su reldamo pero e tin ku paga 
50 florin pa subi e kaso riba ról pasobra atendé kaso di 
korte ta kosta plaka. 

A manda bisa e homber tambe lcu si e no paga den seis 
siman, ta anulá su petishon. 

Dos biaha a manda atverti e homber ku sin pago no tin 
kaso. 

Riba esaki e homber a manda un e-mail pa Griffier bisan- 
do ku e no tin 50 florin pasobra e ta traha 10 ora pa si- 
man i ta gana netto 836 florin pa luna. 

Normalmente 50 florin no ta un opstakulo pa kuminsa 


un kaso a menos lcu e homber por demostrá ku realmente 
e no por paga 50 florin. 

Wes a yega ne konldushon ku e no por proba lcu e no por 
paga 50 florin pasobra riba su papel di belasting tin para 
ku e lcu su kasá a paga belasting riba un entrada di Naf. 
89.795 na aña 2005. 

Dje suma aki e lcasá tabatin un entrada di 78.775 florin 
i e mes a gana 11.020 florin. 

Nada a lcambia den e situashon i wes a bisa lcu nan dos 
ta gana sufisiente plaka pa paga 50 florin pe kaso. 

Pero, e homber a bisa wes ku e ta divorsiando i su kasá 
Lo no paga un depchi e pe kaso bai dilanti. 

Loke ela lubidá ta ku te ainda e no a divorsiá i legalmente 
e tin derechi riba mitar dje entrada di su kasá. 

Por lo tantu wes mr. drs. M.M. de Werd a disidi ku sin 
pago di 50 florin e no por tata e demanda dje siudadano 
kontra Inspektor di belasting i a pérdé e kaso. 

Ku otro palabra: e tin lcu ‘dók’ e prima di AOV/AWW 
Ultimo detaye: tur dos banda por bai den resistensia kon- 
tra e desishon ald pero nan tin ku hasié den e proksimo 
dos lunanan. 



Quota Club a hasi entrega di 
"Oordopjes' pa Marcha Hubenil 

WILLEMSTAD - Manera ya ta un tradishon pa kuido di orea 
di nos muchanan durante e diferente marchanan, Quota Club ta 
hasi entrega di Oordopjes. 

I e aña aki no ta un eksepshon kaminda lcu awe tardi sra. Rainelda 
Hellement huntu ku un kolega a hasi entrega na e pakete pa Mar- 
cha Hubenil na un miembro di Lundashon J.A.G. pa asina kada 
grupo por haña nan pakete pa reparti. 

Kórda mayornan i lidernan pa yuda nos muchanan pa nan keda 
lcu nan Oordopjes bisti pa por protehá nan oido. 

Si bo pérdé parti di bo oido bo no por rekuperá esaki nunka mas. 
Riba e foto na momentu di entrega di e Oordopjes nan dor di Sra. 
Hellement di Quota Club na sr. Kirindongo di Lundashon J.A.G. 













Diasabra, 3 Februari 2018 


AWEMainta 


33 


Corsou 


Basta inverti 5 mion 

Invershon stanan lokal no tin 




WILLEMSTAD - Eksonerashon pa pago di Omzetb- 
elasting den kaso di proyektonan grandi pa empresanan 
lokal i e situashon finansiero di Kórsou, ta e tópikonan ku 
a bini padilanti durante di e rueda di prensa semanal ayera, 
dirigi pa minister di finansa señor Kenneth Gijsbertha. 

Den su introdukshon e minister a splika ku dia 10 di mei 
2017 partidonan politiko PAR, MAN i PIN a firma un 
akuerdo di gobernashon titulá e potensial di Kórsou. 


florin i krea 25 kupo 

nodi di paga 0B riba material 

E akuerdo di gobernashon aki a sirbi komo base pa por a 
yega na e programa di gobernashon di gabinete Rhugge- 
naath. 

Den esald segun e minister a elaborá riba prioridat pa stim- 
ulá desaroyo ekonómiko duradero ku mester resultá den 
krea kuponan di trabou. 

Mas aleu minister Gijsbertha a deldará ku pa demostrá 
lokual ku a keda prediká dia 26 di yanuari 2018 el a laga 
publiká maneho ku ta enserá ku empresanan lokal tambe 
keda eksonerá di Omzetbelasting (OB) na momento ku 
nan presta servisio na proyektonan grandi di invershonnan 
lokal. 

E lei ku ta regulá fasilidatnan di impuesto ta brinda e opor- 
tunidat di eksonerashon di e asina yamá ‘taxholiday’ pa 
proyektonan grandi ku ta montantenan di minimo 5 mion. 
Ademas por lo ménos 25 kupo di trabou mester krea pa por 
bini na remarka pa e eksonerashon di impuesto di Omzet- 
belasting. 


Konfirmashon di 'natte vinger politiek' 

Entrada real no ta kuadra apsolutamente 
ku loke Finansa a pone den presupuesto 


WILLEMSTAD - Nos situashon finansiero aktual i loke 
tabata den publisidat enormemente den publisidat ta e parti 
di Kolegio di Supervishon Finansiero (CFT) ta e siguiente 
punto ku minister di finansa Kenneth Gijsbertha a elaborá 
riba dje. 

Segun minister Gijsbertha tur luna i sigur tur kuartal e de- 
partamentu finansa ta reportá e situashon finansiero di pais 
kada tres luna. 

For di momentu ku Gabinete Rhuggenaath a sinta dia 29 di 
mei a informá kaminda ta mira ku entradanan di gobiérnu ta 
kedando atras. 

Klaramente por a mira ku a drenta 50 mion florin menos ku 
lokual ku tabata pronostiká ku lo a drenta. 


A instalá un komishon pa traha riba “compliance” (kumpli ku 
bo deber di paga belassting) , anto pa wak e fondonan ku ta 
habri na Ontvanger pa mas tantu posibel rekuperá esakinan. 
E intenshon ta pa a lo ménos rekuperá e 50 mion florin ku 
a kai atras den e promé 5 lunanan, anto wak ku di e forma ei 
lo por yega na garantisá un presupuesto ekilibrá. 

Pero e proseso ei no a duna e resultadonan deseá, a bini al- 
gun aspekto mas aserka i a yega un momento ku mester a 
implementá un ‘verplichtingenstop’ den gobiérnu pa asina 
yuda frena e gastunan un poko anto huntu ku esei hasiendo 
‘compliance’ pa haña mas entrada. 

Frena gastu i ehersé mas kóntról riba gastunan a spera ku esei 
lo por a yuda kontribui ku por yega na final di aña 2017 ku 
un presupuesto di kua a premirá ku lo términá ku un défisit. 

Corsou 


Minister di Finansa ta konfirmá 
ku no por korta riba wesu sin karni 


WILLEMSTAD - Dia 13 di desémber a bini un karta 
riba e reakshon emiti riba Kolegio di Supervishon Finansie- 
ro ku tabata e promé reakshon di CFT riba e di 3 reportahe 
di ehekushon di medida. CFT no tabata kompletamente 
lconvensi di lokenan gobiérnu a trese padilanti i tur e ak- 
shonnan ku ta bai tuma i ku e akshonnan no ta bai duna e 
resultado deseá of premirá. 


Aki dos siman gobiernu mester bolbe kontesta e Kolegio 
pero e lña korá lo ta lcu gobiernu no por kontinuá ku e 
maneho di ekonomisá te hasta riba wesu. 

Minister Gijsbertha brevemente a trese padilanti ku gobiér- 
nu Rhuggenaath ta di opinion ku e maneho prinsipal mes- 
ter konsentrá riba invershon den Kórsou pa por krese ak- 
tividatnan ekonómiko. 


CFT dia 8 di yanuari a bini ku su reakshon riba e karta 
di dia 13 di desémber 2017, mustrando diferente punto 
lconlduyendo ku si no mira kambionan signifikante den e 
maneho finansiero di Korsou, CFT lo bai over na duna e 
proposishon na Konseho di Minister di Reino ku mester 
bini un instrukshon (aanwijzing). 

E Minister a duna un aldarashon largisimo di e kaminda 
ku nan a kana pa satisfase Kolegio di Supervishon pero ai- 
nda nan no ta lda. Gobiernu a konrestá e Kolegio riba tur 
punto ku nan tabatin reldamo riba dje pa splika e desaroyo 
di situashon finansiero di Gobiernu. 


Den e kuadro aki tin pensá pa krea un fondo spesial di 1 
bion pa hasi invershon den Kórsou. 

Pues komo redaktor di NOBO nos a saka e konldushon 
ku esakinan ta hopi paresido na e ideanan ku e eks ban- 
kero Eduardo “Eddie” de Kort a lansa dia 17 di séptémber 
aña pasá mustrando ku mester inverti pa kambia direk- 
shon i kurso di e situashon ekonómiko na Kórsou i krea un 
sirkunstansia sosial ekonómiko muchu mas aseptabel. 

Gobiérnu a splika ku ta hasiendo tur preparashon pa pron- 
to aserká gobiérnu di Ulanda, riba e puntonan ariba mensh 
oná. 


Pregunta klave 

Korsou ta kumpli ku leinan internashonal 
pa garantisá sektor finansiero off-shore? 


WILLEMSTAD - Den mundu di finansa internashonal, 
ta masha importante pa nos pais kumpli ku reglanan di wega 
limpi pa no pone Korsou riba lista pretu di paisnan indus- 
trialisá. Un dje instrumentonan ku Korsou tin pa kontrolá i 
regulá nos sektor finansiero internashonal ta Lei di Sanshon. 
E nómber ta zona saai pero e ta importante pa mantene i 
krese e sektor finansiero internashonal di Korsou i mantene 
su kuponan di trabou kual ta un pila ekonómiko importante 
pa Kórsou. 

Ademas e ta sirbi pa preveni i kombati finansiamentu di ter- 
orismo i pa mantené kondishon igual, garantisá integridat 
di sektor finansiero internashonal rónt mundu i sigur aki na 
Kórsou. 


Realisando importansia di e tema aki i aserkando e tema di 
un manera profeshonal, e parlamentario Curtley Obispo a 
puntra Minister di Finansa si Kórsou ta kumpli ku e reko- 
mendashonnan di Financial Action Task Force (FATF) ku a 
raportá resientemente riba e tema aki. Tin diferente organ- 
isashon internashonal ku ta manera ‘waakhond’ riba e tereno 
aki i e parlamentario ke sa si Kórsou ta kumpliendo ku e 
rekomendashonnan internashonal i si e minister tin kontak- 
to intensivo ku e gruponan di sektor finansiero internashonal 
pa komprondé nan nesesidatnan. I kaminda ta posibel tra- 
dusi esalci den maneho pa asina sostené e sektor finansiero 
internashonal aki na Kórsou i desaroyo di nan produktonan 
pa finalmente e parlamentario pidi e plan di akshon pa sos- 
tene sektor finansiero internashonal di Korsou. 

Bonaire 


Presidente di Cft Raymond Gradus tocante di Bonaire: 



"Pasonan conkreto pa mehorá maneho financiero 
y stabilidad den gobernacion ta necesario" 



KRALENDIJK - Colegio di super- 
vision financiero Bonaire, Sint Eusta- 
tius y Saba (Cft) durante di su bishi- 
ta na Bonaire dia 30 di janiiari a pidi 
Colegio Ehecutivo y Conseho Insular 
pa tuma e pasonan necesario pa pone 
órdo den e maneho financiero. 

“Cft ya pa basta tempu a pidi aten- 
cion p’e problemática aki y awor e 
kier mira mas progreso”, asina Presi- 
dente di Cft, Raymond Gradus a de- 
clará. 

Durate di su bishita, e Colegio a hiba 
cómbersacion cu Gezaghéber, e Co- 
legio Ehecutivo, e representante in- 
terino di Reino y Conseho Insular. 
Tambe a haci un bishita di trabou na 
Tourism Corporation Bonaire (TCB). 

TCB a duna e Colegio un splicacion 
amplio tocante di e masterplan pa fu- 
turo di turismo na Bonaire y impor- 
tancia di esaki pa su economia. 


Cft a papia detayadamente cu 
Diputado di Finansa tocante e pa- 
sonan cu ta bay tuma pa mehora di 
e maneho financiero y e retonan pa 
loke ta trata ehecucion di presupues- 
to di 2018. Den e cuadro ey, a para 
keto tambe n’e notanan den márgen 
cu a lceda mencioná den e carta di 
aprobacion riba e presupuesto 2018 
di Secretario di Estado di Asuntonan 
Interior y di Relacionnan den Reino 
Raymond Knops. 

E notanan den márgen ta: Pone e 
maneho financiero na órdo, yena e 
funcionnan crucial den e aparato cu 
personal capacitá, tuma e pasonan 
necesario pa entregá e cuentanan an- 
ual di e entidadnan di Gobiérno na 
tempo y intensivá e tarea di ehercé 
cóntról riba e entidadnan di Gobiér- 
no. 

A hiba cómbersacion extenso to- 
cante di yenamentu di sobrá di e va- 
caturanan habri. Colegio Ehecutivo a 


priminri cu lo manda un carta pa Cft 
tocante di e estado actual. 

Alabes a papia tocante di responsabi- 
lisacion y ehecucion di presupuesto 
di 2017. Cft ta spera di por disponé 
riba un término corto di e reportahe 
di e di 4 kwartal y ta enfatisá cu e 
reportahenan aki na promé lugar ta 
di importancia p’e Colegio Ehecutivo 
y Conseho Insular pa nan por duna 
na un bon manera contenido na nan 
tarea di ehecutá y di controlá. 

E desaroyonan serca algun di e com- 
panianan di Gobiérnonan ta preo- 
cupante. E Colegio a pidi atencion 
special p’esaki, considerando cu e de- 
saroyonan riba un término mas largu 
(por) tin influencia riba e presupues- 
to di Gobiérno. 

E Colegio Ehecutivo a priminri cu e 
lo laga haci auditoria operacional den 
e companianan di Gobiérno. 

Entrega na tempo di e cuentanan 
anual di e entidadnan di Gobiérno y 
aplicacion di e code of good gover- 
nance ta di gran importancia pa por 
tene bista riba e estado actual y pa 
por haci un calculacion adecuá di e 
riesgonan. 

Considerando e hopi cambionan di 
Gobiérno for di 2010, e Colegio un 
biaha mas a yama atencion di Cole- 
gio Ehecutivo y di Conseho Insular 
cu stabilidad den gobernacion ta di 
gran importancia pa economia y e 
comunidat di e islanan BES. 

Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristesa y dolor nos ta participa fayeci- 
mento cristianamente di: 




Angelica Gonzalez-Arendsz 

*18-10-1939 - 101-02-2018 

Na nomber di su: 

Casa: tJesus M. Gonzalez 

Yiunan: tLucia Gonzalez 
Magaly Gonzalez 

Joselito y Edwina Gonzalez-Vrolijk 
Omaira y Eric Filé-Gonzalez 
Ruben y Charissa Gonzalez-Varis 

Nietonan cria manera yiu: 

MaikelTromp 

Edwin Tromp y Nikita Croes 


*pu*t€n&t Pf&neJStt (JnetH&t&up 


Cumana #44 


Tel: 586-4444 / 733-2906 


E: royalfunera lhome@hotmail.com /593-0857/731-5847 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


A bay descansa den brasa di Señor: 



Sr. Juan Jose Frederick Lopez 

Mihor conoci como"ShonPa Lopez" 

* 30 maart 1939 
t30 januari 2018 

Na nomber di su: 

Mayornan: tlsidro y Lucila Lopez - Croes 

Esposa: Edith Lopez-Lambertus 

Yiunan: Gabriela Lopez 

Hubert"lpi"Lopezy Famia 
John "Eddy" Lopez y Famia 
Sheila Trimon-Lopez y Famia 


Nieto(a)nan: Kelvin Silvania y Francisca 

Maduro, Cindy Silvania, Maryleen Tromp, Michel- 
AngeloTromp, Keyshawn Filé, Darshawn Filé, 
T'Shawnee Filé, Ruson Gonzalez, Silviene Gonzalez 

Bisanietonan: Jahyron, Claryleen, Edmar, 

Edjah, Nixianne 


Rumannan: Greta Lopez y Famia 

Philomena Perez-Lopez y Famia 

Nietonan: Gabrielle & Jeán-Elson Oduber 

Gennilee Ras y Famia 
John Frederick Lopez 
Isabella y ZiaTrimon 


Rumannan: 

Theresita y Johann Boekhoudt-Arendsz y famia 
Sabina y Simon van der Linden-Arendsz y famia 

Su iha: Benhard Franken 

Su ayudante: Titi Rodriguez-del Pino 

Subrino y subrinanan, primo y primanan, tur bisiña 
y conocirnan 

Demas famia: Arendsz, Gonzalez, Boekhoudt, van 
der Linden, Filé, Varis, Vrolijk, Tromp, Silvania, 
Wolter, Marin, Loefstop, Rodriguez, Del Pino, 
Quijada 

Despensa nos cu den nos tristeza nos por a lubida 
algun famia. 

Condolencia lo tuma lugar diamars 6 di februari 
2018 na Paradera # 91 -A di 7'or pa 9'or di anochi. 


Tata di su nietonan: Elson Oduber 

Amigonan di cas:Toy Kock,Tony Rivero, Buchi 
Wever 

Tanta y omonan, swa y cuñanan, subrino y 
subrinanan, comer y compernan, ihanan, primo y 
primonan, Amigo y amiganan y demas conocir. 

Demasfamia: Lopez, Lambertus, Oduber,Trimon, 
Perez, Blom, Ras, Croes, Arends, Ruiz, Geerman, 
Wever, Kock, Rivero. 

Oportunidad pa condolencia: Diabierna 2 di 
februari 2018, di 7:00 - 9:00 pm na Royal Funeral 
Home. 

Acto di Entiero lo tuma lugar: Diasabra 3 di 
februari 2018 di 9:00 pa 11:00 di mainta na Royal 
Funeral Home y despues saliendo pa Santana 
Catolico na Playa. 


Entiero lo tuma lugar diaranzon 7 di februari 2018 
di 9'or pa 11 'or di mainta na Aurora Funeral Home, 
después saliendo pa Santana catolico Pastoor 
Kranwinkel na Paradera. 


Disculpa nos si den caso di nos tristesa nos por a 
lubida un persona of famia. 

Despues di Entiero nos no por ricibi bishita na cas. 






Cel 

Your life was a BLESSING, Your Memory a TREASURE, 
You are LOVED beyond words, and MISSED 
beyond MEASURE 


Cu un inmenso Dolor na nos Curazon pero 
conforme cu boluntad di Dios 
nos mester anuncia fayecimiento di nos Mama, 
Ruman, Wela, Bisa-wela, Tanta y Amiga 



Altagracia Lampe-Saladin 

Mihor conoci como Elsa 


Na nomber di su yiunan: 

Mimi Lampe 

Maki LampeyJudith Boekhoudt 
Lissy Lampe y Rudy Dorcas 


Nieta- y nietonan: Darcy y Gilienne Franken 
Aissette Rivera 

Ghislain Lampe y Mitch Fingal 
Charlito Lampe y Ludmery Feliciano 


Bisa-nietonan: Michael Shawn 

Antron 
Amalia 
Max 

Su ruman: Edwin Saladin y famia 

Cunjanan: Sophia y Leo Leonardo y famia 

Charo Saladin-Rijo y famia 
Manera yiu; Monica Oduber-Saladin y famia 

Sobrina- y sobrinonan: Shelly Saladin y famia 
Marcie Saladin y famia 
Michael Saladin y famia 
Alejandro Saladin y famia 
Silverio Saladin y famia 
Maciel Saladin y famia 
Magaly y Jos Solagnier y famia 
Eugene Leonardo y famia 
Evan Leonardo y famia 
Edward Leonardo 


Primonan queri: 

Francis, Marilyn, Adi, Jose Saladin y famia 
Humphrey, Myrna Fingal y famia 

Demas primo- y prima nan, hijanan, amigonan di 
cas, amigonan di canasta y bridge, miembronan di 
Order of the Eastern Star, bisiña, conocirnan, y 
famia, ta invita pa e acto di entiero cu lo tuma 
lugar Diasabra 3 di Februari, 2018 na Aurora 
Funeral Home for di 1 ’or pa 4’or di atardi. Despues 
di Response lo sali pa Santana Masonico'Acacia' 
den Boerhaavestraat. For di 1 or di merdia e 
defunto lo reposa den Aurora Funeral Home. 

Adres di condolencia: Dr. Henriquezstraat 9 
Diabierna, Feb. 2, 2018 di 7or pa 9or di anochi 

Na lugá di kumpra lokal 

Invershonistanan ta importá 
nan material for di eksterior 


WILLEMSTAD - Den práktika a presa establesé den eksterior. 

resultá te ainda ku e invershonistanan (Nos no ta sigi e logilca dje minister 

aki ta importá tur nan materialnan i ser- a ki: hardware tambe ta importá tur su 

visionan direktamente for di eksterior, produktonan for di eksterior). 

pues e empresanan lokal segun Minister Segun e Minister, Gobiérnu a habri e 

Gijsbertha ta kai chikitu lcontra un em- posibilidat i oportunidat pa invershoni- 

stanan i of desaroyadónan di e proyek- 
tonan grandi aki, por bai over na kum- 
pra servisionan tambe serka empresanan 
lokal i tambe hasi uzo di kontratistanan 
lokal. 




Nos ta anuncia fayecimento di: 


Cornelio Camilio Engelhardt 

Mihor conoci como"Bubu Carpinte" 

16-09-1925- 17-01-2018 
Na nomber di su: 

Yiunan: Robinson Engelhardt 

Carensa y Raymond de Windt Engelhardt 
Melencia Engelhardt 
Nilva Engelhardt 

Yvonne da Silva de Freitas Engelhardt 
Ruman: GloriaTromp 

Nieta(o)nan: 

Philip Cratsz 
Itel Martis 

Flaviana, Renata, MarkdeWindt 
Nishettey Eleazar Blindenburg 
Rose-Morella , Giçon, Givan Francisca 
Isabel, Mariana, Carolina da Silva de Freitas 
Tur subrinonan y famia 
Subrino stima : Ciro Schoop 

Amigunan: FreddyPaula 

Chimbo Jacobs 
Casimiro Mejilla 
Cesar Asmat 

Bisiñanan: 

Janive y Victor Alfonso y demás bisiñanan 
Organisashon diTestigo di Jehova 
Demas famia: Engelhardt, Larez,Tromp, Schoop, 
Geerman, Krozendijk, Hart, Nuboer, Christiaan, 
Braaf, Baranco, Neponuccinho, 

Curaçao : La Cruz, Alee Navaro, Francisca, De 
Windt, Blindenburg, Martis, 

Bonaire: Felix 

Acto di despedida y entiero lo tuma lugar na Salon 
di Reino na Bubali # 5-F di 1'or pa 2:30pm. 

Discurso ta cuminsa 1:30pm. 

Despues lo sali pa Santana Centraal Sabana Basora 

Disculpa nos pero despues di entiero nos no ta 
ricibi bishita di condolencia na cas. 



/ 

'Rwaf 

'pUKenat @ne*t4to'U£ 

Cumana //44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 

Cu inmenso tristeza na nos curazon, pero 
conforme cu boluntad di Dios nos ta participa 
fayecimiento di: 



Alberta Solagnier 

Mihor conoci como "Betty" 
^07-08-1941 - T02-02-2018 

Acto di entiero lo wordo anuncia despues 



Cumana 76 
/ Oranjestad,Aruba 
Tel: 588-6699 
Fax: 588-6698 

Lagrima y flornan por seca su recuerdonan y tur 
loke e la hasi y significa pa nos lo keda graba pa 
semper den nos mente y curason. 

"Cerca Dios mi alma ta na paz, ta di dj'E mi 
salbacion ta bini" 

Salmo 62:1 

Cu hopi tristesa y dolor nos ta 
participa fayecimento di: 



Marlon Valentino Werleman 

*07-04-1953 - tOI -02-2018 
Acto di entiero lo wordo anuncia despues 


Tugboat cu a kima 
treci bek Bonaire 



KRALENDIJIC - E tugboat di 

Indusbank cu a pega candela di- 
ahuebs mainta alrededor di 10 
am a ser treci belc Bonaire. Esaki 
despues cu a logra paga e candela 
te den ora nan lat di diahuebs at- 
ardi. 

Bon trabou di e personal di e tug- 
boat Misuri y tambe di personal 
di Brandweer a pone cu no mester 
a sink e boto mas. 

(foto cortesia Live99FM) 


Bastante scooter y auto 
confisca dor di Polis 



KRALENDIJK - Despues di 
presentacion pa loke t’e cifranan di 
criminalidad nos a bay tuma nota 
di e cantidad di scooter y auto cu 
Cuerpo Policial tin confisca. 

Algun di nan lo wordo destrui 
caba, segun nos a compronde. 
(foto cortesia Live99 FM) 

Internacional 


Mues a ordena pa debolbe ex Presidente Lula da Silva su pasport 



UN hues a duna ordo diabierna pa debolbe e pasport di 
e ex Presidente Brasilero Luiz Inácio Lula da Silva, reteni 
siman pasa despues di cu un tribunal a ratifica su con- 
dena na mas di 12 aña di prizon pa corupcion. 

E decision den segundo instancia a laga sin efecto e fayo 
di un corte inferior na Brasilia cu a prohibi Lula di sali 
for di e pais pa evita un supuesto huida, algun ora prome 
cu e mester a tuma un vuelo pa Etiopia pa un reunion 
di e Organisacion di Nacionnan Uni pa Alimentacion y 
Agricultura (FAO). E biahe a wordo cancela y e pasaport 
a keda entrega na polis. 

“No tin manera pa conclui cu e tabata pretende di huy 
for di e pais cu e finalidad di impedi e aplicacion di nos 
ley penal. 

A1 contrario, ta percibi for di su conducta con cuidadoso 
e ta pa demostra, riba tur cos na e poder hudicial, cu su 
salida for di e pais tabata hustifica pa un compromiso 
profesional previamente agenda”, tabata declaracion di 
Hues Bruno Apolinario na e capital di Brasil. 

E texto a agrega cu “solamente cu un gran ehercicio di 


imaginacion lo por yega na e conclucion di e decision di 
prome instancia”. 

Lula a wordo condena durante 2017 na casi 10 aña di 
prizon pa ricibi un apartament na cambio di faborece un 
compania constructor involucra den un red di soborno di 
e empresa Petrobras. 

E decision a wordo confirma pa e Tribunal Regional Fed- 
eral 4 di Porto Alegre (TRF4), cu ademas di amplia e 
condena na 12 aña y un luna di detencion, a laga e can- 
didatura presidencial di Lula den duda na momento cu 
e ta liderando e sondeonan pa eleccion di october. Ade- 
mas, e lo por hibe prizon. 

E fisalnan, kendenan a solicita e retencion di su pasport, 
a argumenta cu e ex Presidente lo ta den condicion di 
solicita asilo den algun pais sin tratado di extradicion cu 
Brasil, dilanti e peliger “real y inminente” cu e lo perde 
su libertad. 

E sentencia di TRF4 a indica cu e condena solamente lo 
por keda ehecuta despues di a recuri na tur otro recurso 
di apelacion, locual lo por tarda varios siman of luna. 

